open-index/open-wikipedia-markdown huggingface dataset:
కె.సదాశివరెడ్డి

**కె. సదాశివరెడ్డి** (మ. ఫిబ్రవరి 6, 2016)  మెదక్ జిల్లా సంగారెడ్డి మాజీ శాసనసభ్యులు. ఆయన 1994 నుంచి 1999 వరకు  సంగారెడ్డి(టీడీపీ) ఎమ్మెల్యేగా ఎన్నికయ్యారు.

## జీవిత విశేషాలు
ఆయన 1981 నుంచి 1986 వరకు పటాన్‌చెరు సమితికి అధ్యక్షుడిగా పనిచేశారు. 1986 నుంచి 1990 వరకు సహకార సంఘం అధ్యక్షుడిగా రైతులకు సేవలందించారు. 1970 నుంచి 1981 వరకు పటాన్‌చెరు సర్పంచ్‌గా ఉన్నారు. 1994 నుంచి 1999 వరకు  సంగారెడ్డి(టీడీపీ) ఎమ్మెల్యేగా ఎన్నికయ్యారు. అప్పట్లో పటాన్‌చెరు నియోజకవర్గమంతా సంగారెడ్డిలో ఉండేది. అప్పటి కాంగ్రెస్ ఎమ్మెల్యే, మాజీ స్పీకర్‌గా ఉన్న పి.రామచంద్రారెడ్డిపై సదాశివరెడ్డి అత్యధిక మెజార్టితో గెలుపొంది రికార్డు సాధించారు.

అప్పటి ప్రభుత్వం ఆయన్ను ఏపీఐఐసీ, ఏపీఐడీసీ డెరైక్టర్ పదవుల్లో నియమించింది. అలాగే ఆయన హుడా సభ్యుడిగా హైదరాబాద్ అభివృద్ధి కోసం సేవలందించారు. ఆ తర్వాత నుంచి పటాన్‌చెరులోనే తన సొంతింట్లో కుటుంబ సభ్యులతోపాటు ఉంటున్నారు.

## మరణం
ఫిబ్రవరి 6, 2016 మధ్యాహ్నం సదాశివరెడ్డి గుండెపోటుకు గురయ్యారు. దీంతో హుటాహుటిన మదీనగూడలోని ఓ ఆస్పత్రికి తరలించగా, చికిత్స పొందుతూ మృతి చెందారు.

## మూలాలు

## ఇతర లింకులు

వర్గం:2016 మరణాలు
వర్గం:సంగారెడ్డి జిల్లా రాజకీయ నాయకులు
వర్గం:సంగారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు
కె.ఎన్.రాజు

**కె.ఎన్.రాజు** (కె.నరసింహరాజు) తెలుగు సినిమా ఎడిటర్.
## జీవిత విశేషాలు
తమిళనాడులోని పాళయంకోట్టైలో జన్మించిన ఆయన పూర్తిపేరు కె.నరసింహరాజు. తెలుగులో జాతర, రామాయణంలో సీత, కలలు కనే కళ్లు తదితర చిత్రాలకు పనిచేశారు. దర్శకుడు బాపూతో సన్నిహిత సంబంధాలుండటంతో ఆయన దర్శకత్వంలోని మిస్టర్‌ పెళ్లాం, రాంబంటు, పెళ్లికొడుకు, రాధాగోపాళం చిత్రాలకు రాజు పనిచేశారు. చెన్నై దూరదర్శన్‌లో 1975 నుంచి 2012వ ఏడాది వరకు చీఫ్‌ ఎడిటర్‌, ఎడిట్‌ సూపర్‌వైజర్‌ హోదాల్లో పనిచేశారు. సెల్వ దర్శకత్వంలో తమిళంలో అమరావతి, ఎళావదు మనిదన్‌, శిష్యా, తలైవాసల్‌ సినిమాలకు కూడా పనిచేశారు.
## తెలుగు సినిమాలు
* మిస్టర్ పెళ్లాం
* రాంబంటు
* పెళ్ళికొడుకు
* రాధా గోపాళం

## తమిళ సినిమాలు
* అమరావతి
* ఎళావదు మనిదన్‌
* శిష్యా
* తలైవాసల్‌

## మరణం
గుండెపోటుతో ఫిబ్రవరి 2 2016 రాత్రి చెన్నై టీనగర్‌లోని నివాసంలో తుదిశ్వాస విడిచారు.
## మూలాలు

## ఇతర లింకులు
* ఐ.ఎం.బి.డి ప్రొఫైల్

వర్గం:తెలుగు సినిమా ఎడిటర్లు
వర్గం:2016 మరణాలు
ఎడ్గర్ మిచెల్

**ఎడ్గర్** "**ఎడ్**" **మిచెల్** ( 1930 సెప్టెంబరు 17 – 2016 ఫిబ్రవరి 4), (కెప్టెన్, యునైటెడ్ స్టేట్ నేవీ) అమెరికన్ నావీ అధికారి, ఏవియేటర్, టెస్ట్ పైలట్, అంతరిక్ష సాంకేతిక నిపుణులు, నాసా అంతరిక్ష శాస్త్రవేత్త. చంద్ర గ్రహంపై అడుగుపెట్టిన ఆరో వ్యక్తిగా ఎడ్గర్ మిచెల్ రికార్డు క్రియేట్ చేశారు. 1971 జనవరి 31 నుంచి ఫిబ్రవరి 9 వరకు అపోలో 14 మిషన్ జరిగింది. ఆ సమయంలో 12 మంది వ్యోమగాములు చంద్రమండలంలో అడుగుపెట్టారు. వారిలో ఆరో వ్యక్తి ఎడ్గర్. 
## జీవిత విశేషాలు
### బాల్య జీవితం , విద్య
 
మిచెల్ సెప్టెంబరు 17 1930 న హెరెఫోర్డ్ (టెక్సాస్) లో జన్మించారు. ఆయన తన స్వంత పట్టణంగా ఆర్టెసియా (న్యూ మెక్సికో) ను భావిస్తారు. ఆయన అమెరికా యొక్క బోయ్ స్కౌట్స్ లో క్రియాశీలకంగా ఉండేవారు. అచట లైఫ్ స్కౌట్ లో రెండవ ర్యాంకు సాధించారు. ఆయన డెమొలాయ్ ఇంటర్నేషనల్ లో కూడా సభ్యులు. ఆయన న్యూ మెక్సికోలోని ఆర్టెసియా లాడ్జ్#29 లో సభ్యులుగా కూడా ఉన్నారు. ఆయన హ్యాండ్‌బాల్, టెన్నిస్,, స్విమ్మింగ్ వంటి అంశాలలో పాల్గొని ఆనందించేవారు. ఆయనకు స్కుబా డైవింగ్, గ్లైడింగ్ వంటి అంశాలు పట్ల యిష్టం ఉండేది.

ఆయన 1948లో న్యూమెక్సికోలోలోని అర్తెసియా హైస్కూలులో గ్రాడ్యుయేషన్ పూర్తిచేసారు. 1952లో కార్నెగీ ఇనిస్టిట్యూట్ ఆఫ్ టెక్నాలజీ నుండి ఇండస్ట్రియల్ మేనేజిమెంటులో బ్యాచులర్స్ డిగ్రీ పొందారు. ఆ తరువాత సంవత్సరం ఆయన యు.ఎస్. నావీలో చేరారు. ఆయన ప్రాథమిక శిక్షణను సాన్ డియాగో రిక్రూట్ డిపోలో పూర్తిచేసారు. నేవీలో క్రియాశీలక ఉద్యోగం చేస్తున్నప్పుడే ఆయన యు.ఎస్. నుండి ఏరోనాటికల్ ఇంజనీరింగ్ లో బ్యాచిలర్స్ డిగ్రీని 1961లో పొందారు. 1964లో మసాచుసెట్ట్స్ ఇనిస్టిట్యూట్ ఆఫ్ టెక్నాలజీ నుండి ఏరోనాటిక్స్, ఆస్ట్రోనాటికల్ డిగ్రీలను పొందారు.

ఆయన రెండు సార్లు విడాకులు తీసుకొన్నారు. ఆయనకు ముగ్గురు పిల్లలు, ముగ్గురు పెంపుడు పిల్లలు, తొమ్మిది మంది మనుమలు ఉన్నారు.

రోదసిలో ఆయనకు జ్జ్ఞానోదయం అయిందని, అప్పటి నుంచి ఏకాగ్రత, ఫిజిక్స్, ఇతర అదృశ్య శక్తులపై ఆయన స్టడీ చేయడం ప్రారంభించారని చెప్తూ ఉంటారు. 1996లో ఆయన రాసిన జీవిత చరిత్రలో ఆ మూడు రోజుల్లో తనకు ఈ విశ్వమంతా అనుసంధానమై ఉందన్న అద్భుతమైన భావన కలిగిందని రాశారు.

## మూలాలు

## ఇతర లింకులు

వర్గం:1930 జననాలు
వర్గం:2016 మరణాలు
వర్గం:ఖగోళ శాస్త్రవేత్తలు
అస్తిత్వనదం ఆవలి తీరాన

**అస్తిత్వనదం ఆవలి తీరాన** కేంద్ర సాహిత్య అకాడెమీ అవార్డు పొందిన పుస్తకం. దీనిని మునిపల్లె రాజు రాసారు. ఇందులో మొత్తం పదిహేను కథలు, ఒక మినీ నవల ( ‘పూజారి ‘. ఇదే 1964 లో బి.ఎన్.రెడ్డి గారి దర్శకత్వంలో నాగేశ్వరరావు హీరోగా  పూజాఫలం  సినిమాగా వచ్చింది),కొన్ని స్వగతాలు ఉన్నాయి. 
## విశేషాలు
ఈ పుస్తకానికి 2006లో కేంద్రసాహిత్య అకాడమీ అవార్డు వచ్చింది. ఈ కథలలోని "వీరకుంకుమ" లో రాయలసీమ కరవు సమస్యలను తెలియజేసాడు. "నైమిశారణ్యంలో సత్రయాగం" కథలో విఫల ప్రేమతో అభయానంద గోస్వామి గా మారి నైమిశారణ్యంలో అధ్యాత్మిక పరివేదనలో మునిగిపోయి ఏళ్ళు గడిపి ఆఖరుకి అదే అరణ్యంలో ఒకప్పటి తన ప్రియురాలిని అంత్యదశలో కలుసుకొనే చక్రి, "చేనేత చిత్రం" లో కుగ్రామం నుంచి ఎంతో ఉత్సాహంగా ముంబయిలోని హస్తకళలపోటికి వచ్చి ద్వితీయ బహుమతి గెలుచుకొని,ఆ తర్వాత నగరంలోని జౌళిమిల్లులు,బట్టల ఖార్ఖానాలు చూసి వాటి ముందు తన చేనేత వృత్తి నిలబడగలదా అని పరితాపం చెందే ఓబయ్య, "స్తపతి మహోత్సవం" కథలో యానాది కుష్టుమహిళకు ఆలయంలోని బంగారు పంచామృత పాత్రలో పాయసం తినిపించే సీతారాం, "ఒక బాకీ తీరలేదు" లో బాల్యంలో తనకు అన్నం పెట్టి ఆదుకున్న కమలమ్మ రుణం తీర్చుకోవడం కోసం విదేశాలనుంచి వచ్చే డాక్టర్ మురళి,వారు గతించారని చెప్పి మళ్ళీ అతనికి ఆతిథ్యమిచ్చే ఆ ఇంటి ముసలమ్మ, "మహాబోధి ఛాయలో" లో చిన్నతనంలోనే తండ్రిని కోల్పోయి చెరువు గట్టునున్న ఒక మహావృక్షంతో అనుబంధాన్ని అల్లుకొని, ఆ వృక్ష ఛాయలోనే తన జీవితాన్ని మలచుకొని, అనేక ఆటుపోట్లకు తట్టుకొని పరాయి రాష్ట్రంలో స్థిరపడి, చివరికో పని మీద మళ్ళీ స్వగ్రామం వచ్చి ఆ చెట్టు కనబడక తల్లడిల్లే కథానాయకుడు. ఇలా ప్రతి పాత్రా మానసాకాశంలో కారుమబ్బులా కదిలిపోతూ భావుకత్వపు కుంభవృష్టిలో మనల్ని తడిపి ముద్ద చేస్తుంది.

## మూలాలు

## ఇతర లింకులు
* కలంతో జీవితాన్ని వొంపిన కథలు -వాసిలి వసంతకుమార్ 16/12/2012
* కథా విహారం -  కథా ఋషులు ఒకరిద్దరిలో ఒకరైన మునిపల్లె రాజు మేజికల్ రియలిజం - విహారి

వర్గం:పుస్తక పరిచయాలు
అర్ధవాహకం

thumb|సిలికాన్ అర్థవాహకం
**అర్ధవాహకాలు** (సెమి కండక్టర్లు) అనేవి ఒక ప్రత్యేకమైన విద్యుత్తు ప్రవాహ లక్షణాలు కలిగిన స్ఫటిక లేద అస్ఫటిక ఘన పదార్థాలు. ఇవి సాధారణంగా ఇతర మూలకాలకు ఉండే విద్యున్నిరోధం కంటే ఎక్కువ నిరోధం కలిగిఉంటాయి. అలాగని పూర్తి విద్యున్నిరోధాకాలుగా కూడా పనిచేయవు. వీటి ఉష్ణోగ్రత పెంచుతూ పోతే వాటి నిరోధం తగ్గుతూ వస్తుంటుంది. ఈ లక్షణం లోహాలకు విరుద్ధంగా ఉంటుంది. వాటిలో విద్యుత్ ప్రవాహాన్ని మనం వాటి స్ఫటికాకృతిలోనికి మలినాలను కలపడం ద్వారా మనకు కావలసిన విధంగా మార్చుకోవచ్చు. ఈ ప్రక్రియనే డోపింగ్ అని వ్యవహరిస్తారు. దీనివల్ల నిరోధం తగ్గడమే కాకుండా మలినాలను వివిధ పరిమాణాల్లో కలిపిన ప్రాంతాల్లో సెమికండక్టర్ జంక్షన్లు ఏర్పడే అవకాశం ఉంది. ఈ జంక్షన్ల దగ్గర తారాడే చార్జ్ క్యారియర్ల ఆధారంగానే ఆధునిక ఎలక్ట్రానిక్ పరికరాలైన డయోడ్లు, ట్రాన్సిస్టర్లు పనిచేస్తాయి.

అర్ధవాహకాలు ఒకవైపుతో పోలిస్తే మరో వైపునుండి నుంచే విద్యుత్తును బాగా ప్రసారం చేయడం, వివిధ స్థాయిల్లో నిరోధాన్ని కలిగిఉండటం, కాంతికి, ఉష్ణానికి ప్రతిస్పందించడం లాంటి అనేక ఉపయోగకర లక్షణాలు కలిగి ఉంటాయి. వీటి విద్యుత్ లక్షణాలను నియంత్రిత పద్ధతిలో చేర్చే మలినాల ద్వారా, వాటి చుట్టూ విద్యుత్ క్షేత్రాన్ని ఏర్పరచడం ద్వారా, కాంతిని ప్రసరింపచేయడం ద్వారా మార్చే వీలుండటం వల్ల వీటిని ఆంప్లిఫికేషన్, స్విచ్చింగ్,, శక్తిమార్పిడి కోసం విరివిగా వాడుతారు.

## మూలాలు


వర్గం:భౌతిక శాస్త్రం
సుధీర్ తైలంగ్

**సుధీర్‌ తైలంగ్‌** (1960 ఫిబ్రవరి 26 – 2016 ఫిబ్రవరి 6) సుప్రసిద్ధ భారతీయ కార్టూనిస్టు.
## జీవిత విశేషాలు

రాజస్థాన్‌ లోని బీకానేర్‌లో ఫిబ్రవరి 26 1960 న జన్మించారు.  ఆయన పాత్రికేయ జీవితం 1982లో ముంబయి నుంచి వెలువడిన 'ఇలస్ట్రేటెడ్‌ వీక్లీ ఆఫ్‌ ఇండియా'లో మొదలైంది. 1970లోనే ఆయన తన తొలి కార్టూన్‌ గీశారు. 1983లో ఆయన 'నవభారత్‌ టైమ్స్‌'లో పని చేయడం ప్రారంభించారు. ఆ తర్వాత ఆంగ్ల దినపత్రిక 'హిందుస్తాన్‌ టైమ్స్‌'లో పనిచేశారు. ఇంకా, 'ఇండియన్‌ ఎక్స్‌ప్రెస్‌', 'టైమ్స్‌ ఆఫ్‌ ఇండియా' వంటి దినపత్రికల్లో కూడా ఆయన కార్టూన్లు వేశారు. తైలంగ్ పూర్వీకులు తెలంగాణకు చెందినవారని, తెలంగాణగా ఉన్న పేరు తైలంగ్‌గా మారిందని ఆయన ఓ ఇంటర్వ్యూలో తెలిపారు. రాజస్తాన్‌లోని బికనూర్‌లో పుట్టిన సుధీర్ తైలంగ్ ప్రముఖ రాజకీయ నేతలపై కార్టూన్లు వేసి విమర్శకుల ప్రశంసలు అందుకున్నారు.

2004లో ఆయనకు పద్మశ్రీ అవార్డు లభించింది. మాజీ ప్రధాని మన్మోహన్‌సింగ్‌పై వేసిన కార్టూన్లన్నింటినీ ఒక పుస్తక రూపంలో ప్రచురించారు. ఆ పుస్తకం పేరు 'నో, ప్రైమ్‌ మినిస్టర్‌'.

## మరణం
బ్రెయిన్ ట్యూమర్‌తో బాధపడుతూ ఇప్పటికే రెండుసార్లు సర్జరీ చేసుకున్న ప్రముఖ రాజకీయ కార్టూనిస్ట్ సుధీర్ తైలంగ్ (56) గుర్గావ్‌లోని ఓ ఆస్పత్రిలో చికిత్స పొందుతూ ఫిబ్రవరి 6 2016 న మరణించారు.
## మూలాలు

## ఇతర లింకులు
* 'Here & Now': Sudhir Tailang's cartoons at Asian Age 
* 'Here & Now' at Bookfinder.com
* Bibliography at WorldCat

వర్గం:2016 మరణాలు
వర్గం:భారతీయ కార్టూనిస్టులు
వర్గం:పద్మశ్రీ పురస్కార గ్రహీతలు
సలాం హైదరాబాద్ (నవల)

**సలాం హైదరాబాద్** ప్రముఖ రచయిత పరవస్తు లోకేశ్వర్ వ్రాసిన నవల. ఈ నవలలో 'పైదాయిషీ హైదరాబాది' పరవస్తు లోకేశ్వర్ హైదరాబాద్ ను మన కళ్ళ ముందుంచాడు. ఇందులో నగర పూర్వ సంస్కృతి, ఈ తరంవాళ్ళకు తెలియని అనేక విషయాలు ప్రస్తుతీకరించబడినవి. 
## విశేషాలు
హైదరాబాద్ అన్నపూర్ణ. ఎక్కడెక్కడి జాతులవాళ్ళో వచ్చి స్థిరపడి తాము బాగుపడి, నగరాన్ని, రాష్ట్రాన్ని బాగుపరిచారు. ఇక్కడి మూలవాసుల్లో కలిసిపోయి, మూలవాసుల ఉద్యమాలలో పాల్గొన్నారు. తరువాత వచ్చినవాళ్లు మరికొందరు ఇక్కడివాళ్ళ సంస్కారాన్ని, భాషనూ, యాసను పరిహసించి తామే గోప్పవాల్లమన్నట్లు ప్రవర్తించారు. ఈ నవలలో ఇవన్ని వైనంవారిగా చెప్పుకోచ్చాడు. అప్పటి ఆచారవ్యవహారాలు, ఆటపాటలు, ఇరానీ హోటళ్ళు, ఎక్ మే దో చాయ్, బిర్యానీ, తందూరి రోటీలే కాక అనేక చారిత్రకాంశాలు, మహాలఖాబాయి చందా, పాట్రిక్ ఖైరున్నిసా ప్రేమ వ్యవహారాలు, 1857 సిపాయిల తిరుగుబాటు కూడా ఉన్నాయి. ఇదొక 'హైదరాబాది' ఆత్మ కథ.

## ముందుమాటలో...
ఈ నవల గురించి రచయిత తన ముందు మాటగా చెప్పుకున్న వివరాల ప్రకారం, ఈ నవలాకాలం 1578 నుండి 1970 జూలై 10 వరకు. ఇందులోని ముఖ్య వస్తువులు హైద్రాబాద్ చరిత్ర, నగరంలో నడిచిన ఉద్యమాలు, స్వామి అనే ఒక పి. యు. సి. విద్యార్థి ఆత్మకథ. ఈ మూడు వస్తువుల్నీ కలిపి జడలాగా ఈ నవలను అల్లినట్టు రచయిత చెప్పుకున్నారు.
## ఆదరణ
ఈ పుస్తకం మొదట ప్రచురించింది జూలై 2005 లో. నాలుగు నెలలు తిరక్క ముందే వెయ్యి కాపీలు అమ్ముడుబోయి, నవంబరు 2005 లో రెండవ ముద్రణకు రావడం ఈ నవలకు కలిగిన ఆదరణను ఋజువు చేస్తుంది. మొదటి ముద్రణకు, రెండవ ముద్రణకు మధ్యకాలంలో వచ్చిన పాఠకుల, విమర్శకుల అభిప్రాయాలు రెండవ ముద్రణలో ప్రచురించారు.

## మూలాలు

## ఇతర లింకులు
* నవంబర్ 2008 లో జరిగిన డిట్రాయిట్ తెలుగు లిటరరీ క్లబ్ పుస్తక చర్చా సమీక్ష పుస్తకం వివరాలు:సలాం హైద్రాబాద్ (తెలంగాణ నవల)
* లోకేష్ 'సలాం హైదరాబాద్‌'పై సదాశివ Posted by: Pratap Updated: Tuesday, July 24, 2012, 15:25 &#91;IST&#93; 

వర్గం:పుస్తక పరిచయాలు
వర్గం:2005 పుస్తకాలు
ఆంధ్రప్రదేశ్ దళిత ఉద్యమ చరిత్ర

***ఆంధ్ర ప్రదేశ్‌ దళిత ఉద్యమ చరిత్ర*** అనే పుస్తకం యాగాటి చిన్నారావు ఆంగ్లంలో వ్రాసిన *దళిత్‌ స్ట్రగుల్‌ ఫర్‌ ఐడెంటిటీ* యొక్క తెలుగు అనువాదం. ఈ అనువాదానికి గాను ప్రభాకర్ మందారకు 2009 లో కేంద్ర సాహిత్య అకాడమీ పురస్కారం లభించింది. ఈ అవార్డును 20 ఆగస్టు 2010 న పనాజీ (గోవా) లో జరిగిన కార్యక్రమంలో కేంద్ర సాహిత్య అకాడమీ అధ్యక్షులు సునీల్ గంగోపాధ్యాయ ప్రదానం చేసారు. ఈ పుస్తకాన్ని హైదరాబాద్ బుక్ ట్రస్ట్ ప్రచురించింది. 
## పుస్తక సమీక్ష
అర్థ శతాబ్దపు (1900-1950) ఆంధ్ర దళిత ఉద్యమాల చరిత్రను కూలంకషంగా, విమర్శనాత్మకంగా విశ్లేషించిన పుస్తకమిది. ఆంధ్ర చరిత్రలో మరుగున పడి కనిపించని అనేక సామాజిక, సాంస్కృతిక అంశాలను యాగాటి చిన్నారావు నూతన ఆధారాలతో వెలికితీసి ఇందులో పొందుపరిచారు. అంటరానితనం పేరిట హిందూ సమాజం దళితులపై ప్రదర్శించిన హేయమైన వివక్షనూ, క్రౌర్యాన్నీ, వాటి మూలాలనూ, దళితుల సామాజిక, ఆర్థిక, రాజకీయ, సాంస్కృతిక అభివృద్ధికి దోహదం చేసిన దళిత విద్య, రాజకీయాలలో దళితుల భాగస్వామ్యం; గుర్తింపుకోసం, ఆత్మగౌరవం కోసం దళితులు చేసిన పోరాటాలు, దళితుల ప్రతిఘటనా సాహిత్యం వంటి అనేక అంశాలను ఇందులో లోతుగా పరిశీలించారు. 1932 నాటి గాంధీ *హరిజనోద్ధరణ* కార్యక్రమానికంటే ఎంతో ముందే మద్రాస్‌ ప్రెసిడెన్సీలోని ఆంధ్ర ప్రాంతంలోనూ, హైదరాబాద్‌ రాష్ట్రంలోనూ పెల్లుబికిన స్వతంత్ర దళితోద్యమాలను ఇందులో సవివరంగా పేర్కొన్నారు. జాతీయ దళితోద్యమ చరిత్రలో అటుంచి, స్థానికంగా కూడా సరైన గుర్తింపునకు నోచుకోని ఎందరో తెలుగు దళిత మేధావులు, రచయితలు, నేతల విశిష్ట కృషిని ఇందులో కళ్లకు కట్టినట్టు వివరించారు.

ఈ పుస్తకం *దళిత్స్‌ స్ట్రగుల్‌ ఫర్‌ ఐడెంటిటీ* పేరిట ఆంగ్లంలో వెలువడి ఇప్పటికే దేశవ్యాప్తంగా విమర్శకుల ప్రశంసలు అందుకుంది.

## అనువాదం
ఈ పుస్తకాన్ని తెలుగులోకి అనువదించిన ప్రభాకర్ మందార "2009 సంవత్సరపు కేంద్ర సాహిత్య అకాడమీ ట్రాన్స్‌లేషన్‌ ప్రైజ్‌"కు ఎంపికయ్యారు.

## మూలాలు

## ఇతర లింకులు
* ''ఆంధ్రప్రదేశ్‌ దళిత ఉద్యమ చరిత్ర'' అనువాదకుడికి కేంద్ర సాహిత్య అకాడమీ అనువాదక అవార్డు

వర్గం:2007 పుస్తకాలు
వర్గం:సాహిత్య అకాడమీ పురస్కారం పొందిన పుస్తకాలు
వర్గం:హైదరాబాద్ బుక్ ట్రస్ట్ ప్రచురణలు
భక్తిరస శతక సంపుటము

శతక సాహిత్యంలో నీతి తర్వాత ప్రముఖమైన స్థానం భక్తిదే. పలువురు భక్తులు తమ ఇష్టదైవాలను గొప్పగా కీర్తిస్తూ శతకాలు రచించారు. ఈ గ్రంథంలో అటువంటి భక్తి శతకాలను సంపుటంగా ప్రచురిచ్నారు.

దీనిని 1926 సంవత్సరంలో వావిళ్ల రామస్వామి శాస్త్రులు అండ్ సన్స్ వారు ముద్రించారు.

## ఇందలి శతకములు
### మొదటి సంపుటము
# వృషాధిపశతకము
# చెన్నమల్లుసీసములు
# సర్వేశ్వరశతకము
# ఒంటిమిట్టరఘువీరశతకము
# దేవకీనందనశతకము
# నారాయణశతకము
# దాశరధిశతకము
# సింహాద్రినారసింహశతకము
# కృష్ణశతకము
# మాతృశతకము
# ఉన్నవరాజగోపాలశతకము
# మాససబోధశతకము
# చిత్తబోధశతకము
# ఆంధ్రనాయకశతకము
# ప్రసన్నరాఘవశతకము
# రామతారకశతకము
# రామరాఘవశతకము
# రామప్రభుశతకము
# భద్రాద్రిరామశతకము
# మారుతిశతకము

### రెండవ సంపుటము
# సూర్యనారాయణ శతకము
# రేపాల రాజలింగ శతకము
# రఘుతిలక శతకము
# మహిషాసురమర్దని శతకము
# ఉద్దండరాయ శతకము
# గొట్టుముక్కల రాజగోపాల శతకము
# రుక్మిణీపతి శతకము
# జ్ఞానప్రసూనాంబిక శతకము
# ముకుంద శతకము
# శివ శతకము
# రమాధీశ్వర శతకము
# భక్త చింతామణి శతకము
# సీతాపతి శతకము
# మహిజా మనోహర శతకము
# పార్థసారథి శతకము
# శ్రీ రాజశేఖర శతకము
# శ్రీ రంగేశ శతకము
# మాధవ శతకము
# కామేశ్వరీ శతకము
# శ్రీ విశ్వనాథ శతకము

### మూడవ సంపుటము
# నారాయణశతకము
# కాళహస్తీశ్వరశతకము
# రమణీమనోహరశతకము
# శ్రీభద్రాద్రిరామశతకము (వేదాంతము)
# యాదగిరీంద్రశతకము
# నృకేసరిశతకము
# నరసింహశతకము
# భద్రగిరిశతకము
# శ్రీవసుదేవనందనశతకము
# వీరనారాయణశతకము
# సదానందయోగిశతకము
# శివముకుందశతకము
# రామరామశతకము
# సంపఁగిమన్నశతకము
# శ్రీకృష్ణశతకము
# లక్ష్మీశతకము
# రంగశాయిశతకము
# కాళహస్తిశతకము
# ముకుందరాఘవశతకము
# సర్వలోకేశ్వరశతకము

## మూలాలు

వర్గం:1926 పుస్తకాలు
వర్గం:తెలుగు పుస్తకాలు
వర్గం:శతకాలు
వర్గం:వావిళ్ల రామస్వామి శాస్త్రులు అండ్ సన్స్
యాగాటి చిన్నారావు

thumb|యాగాటి చిన్నారావు రాసిన బుక్
**యాగాటి చిన్నారావు** రచయిత, సెంటర్ ఫర్ ద స్టడీ ఆఫ్ డిస్క్రిమినేషన్ అండ్ ఎక్స్‌క్లూజన్ స్కూల్ ఆఫ్ సోషల్ సైన్సెస్ కు అసోసియేట్ ప్రొఫెసర్ గా యున్నారు. ఆయన వ్రాసిన 'దళిత్స్‌ స్ట్రగుల్‌ ఫర్‌ ఐడెంటిటీ* పేరిట ఆంగ్లంలో వెలువడి ఇప్పటికే దేశవ్యాప్తంగా విమర్శకుల ప్రశంసలు అందుకుంది. ఈ పుస్తకాన్ని [[తెలుగు]]లోనికి [[ఆంధ్ర ప్రదేశ్‌ దళిత ఉద్యమ చరిత్ర]] పేరుతో అనువదించినందుకు గానూ [[ప్రభాకర్ మందార]] కు 2009 లో కేంద్ర సాహిత్య అకాడమీ పురస్కారం లభించింది.*
## జీవిత విశేషాలు
ఆయన స్వస్థలం విజయనగరం జిల్లా తెర్లాం మండలంలోని 'అరసబలగ' అనే మారుమూల పల్లెటూరు. ప్రభుత్వ ఎస్.సి. బాలుర వసతి గృహంలో ఉంటూ తెర్లాం పంచాయితీ ఎలిమెంటరీ స్కూల్, జిల్లా పరిషత్ హెస్కూల్ (1974-82)లో చదివిన తర్వాత ఎ.వి.ఎన్ కళాశాల (1985-88)లో బి.ఎ. పూర్తి చేసుకుని పై చదువుల కోసం ఢిల్లీ, జె.ఎన్.యు.లో చేరి ఎమ్.ఎ., ఎమ్.ఫిల్, పి.హెచ్‌.డి పూర్తి చేసారు. అనంతరం స్కాట్‌లాండ్‌లోని యూనివర్సిటీ ఆఫ్ ఎడిన్‌బర్గ్‌లో విజిటింగ్ ఫెలోగా, న్యూఢిల్లీలోని జామియా మిల్లియా ఇస్లామియా యూనివర్సిటీలో అసిస్టెంట్ ప్రొఫెసర్‌గా కొంతకాలం పనిచేశారు. ప్రస్తుతమ్ జె.ఎన్.యు.లో అసోసియేట్ ప్రొఫెసర్‌గా పనిచేస్తున్న చిన్నారావు అనేక రచనలు చేసారు.

## రచనలు
చిన్నారావు అనేక రచనలు చేశారు. వాటిలో - దళిత్‌ స్టడీస్‌ ఎ బైబ్లియోగ్రాఫికల్‌ హ్యాండ్‌బుక్‌ (2003), రైటింగ్‌ దళిత్‌ హిస్టరీ అండ్‌ అదర్‌ ఎస్సేస్‌ (2007) ముఖ్యమైనవి.

## మూలాలు

## ఇతర లింకులు
* ఆయన పూర్తి వివరాలు - జె.ఎన్.యు.ఎ.సి.ఇన్ వెబ్ సైట్ లో
* ఆయన బయోగ్రఫీ

వర్గం:తెలుగు రచయితలు
వర్గం:ఆంగ్ల రచయితలు
వర్గం:విజయనగరం జిల్లా రచయితలు
వర్గం:తెలుగువారిలో ఇంగ్లీషు రచయితలు
వర్గం:విజయనగరం జిల్లా ఉపాధ్యాయులు
మన నవలలు-మన కథానికలు

**మన నవలలు-మన కథానికలు** ప్రముఖ రచయిత, విమర్శకులు రాచపాళెం చంద్రశేఖర్ రెడ్డి వ్రాసిన పుస్తకం. ఈ పుస్తకానికి 2014 సంవవత్సరానికి కేంద్ర సాహిత్య అకాడమీ పురస్కారము లభించింది.
## పుస్తక సమీక్ష
కేంద్ర సాహిత్య అకాడమీ శుక్రవారం డిల్లీలో 22 భాషల్లో పురస్కారాలను ప్రకటించగా తెలుగులో 'మన నవలలు-మన కథానికలు' పుస్తక రచనకు గాను రాచపాళెం చంద్రశేఖర్‌రెడ్డిని ఉత్తమ విమర్శకుడిగా ఎంపికచేసింది. 
ఆయన ప్రముఖ సాహితీ విమర్శకుడు. ఆయన కృషి ప్రాచీన సాహిత్యం మీదా, ఆధునిక కవిత్వం, కథానిక, తెలుగు సాహిత్య విమర్శల మీద జరిగింది. నవల మీద ఆయన కృషి చాలా పరిమితమని ఈ గ్రంథమే రుజువు చేస్తున్నది. తెలుగు నవలల మీద ఆయన పదమూడు వ్యాసాలు రాసారు.

ఓ పుష్కర కాలంలో వచ్చిన తెలుగు నవలలు, కథానికల మీద విమర్శనా గ్రంథం 'మన నవలలు మన కథానికలు'. సంఘ సంస్కరణ, జాతీయ, అభ్యుదయ, విప్లవ, దళిత, బహుజన, స్త్రీ, ప్రాంతీయ అస్తిత్వవాదాలను, ఉద్యమాలను ప్రతిబింబించిన నవలలు, కథలపై సమకాలీన వాస్తవికతతో చేసిన సద్విమర్శ ఇది. రాగద్వేషాలకు అతీతంగా వస్తు వివేచనతో సాగే విమర్శనా పద్ధతికి నిలువుటద్దం ఈ పుస్తకం.

ఈ పుస్తకంలోని 24 వ్యా సాలు 13 ఏళ్ల సాహిత్య అధ్యయన కృషికి అక్షరరూపం. అవిభక్త ఆంధ్రప్రదేశ్ రాష్ట్రంలోని నాలుగు ప్రాంతాలకు చెందిన ప్రాతినిధ్య నవలలు, కథానికల మీద చేసిన మూల్యాంకనం, పునర్ మూల్యాంకనాలే ఇందులో ఉన్నాయి. ఈ పుస్త కంలో మాస్టర్‌పీస్‌లు రెండు ఉన్నాయి. అవి ఒకటి. ‘సామాజిక ఉద్యమాలు- తెలుగు కథానికా వికాసం’. ఈ వ్యాసంలో సంఘసంస్కరణ ఉద్యమం నుండి ప్రపంచీకరణ నేపథ్యం వరకు తెలుగు కథానిక ఎలా వికసించిందో చెప్పారు. రెండు. ‘అయ్యో పాపం నుండి ఆగ్రహం దాకా తెలుగు దళిత కథానిక’. ఈ వ్యాసంలో 1925-2008 మధ్య 9 దశాబ్దాలలో దళిత జీవితం వస్తువుగా వచ్చిన కథానికల్ని చారిత్రక దృక్పథంతో అధ్యయనం చేశారు. దళిత సాహిత్య విమ ర్శలో ఈ వ్యాసం కలికితురాయి.
## మూలాలు

## ఇతర లింకులు

వర్గం:పుస్తక పరిచయాలు
వర్గం:సాహిత్య అకాడమీ పురస్కారం పొందిన పుస్తకాలు
డి.రామలింగం

**డి.రామలింగం** రచయిత. 

## జీవిత విశేషాలు
ఇతడు 1924, జూన్ 8వ తేదీన ఖమ్మం జిల్లా, ఎర్రుపాలెం మండలం, బనిగండ్లపాడు గ్రామంలో జన్మించాడు. ఇతడు ఉస్మానియా విశ్వవిద్యాలయం నుండి ఆంగ్ల సాహిత్యం ప్రధాన విషయంగా పట్టభద్రుడయ్యాడు. ఇతనికి ఉర్దూ, హిందీ, బెంగాలీ భాషలలో ప్రవేశం ఉంది. ఇతడు 1946-48 మధ్య హైదరాబాద్ స్వాతంత్ర్య  సమరంలో స్టేట్ కాంగ్రెస్ తరఫున ఉద్యమంలో పాల్గొన్నాడు. స్టేట్ కాంగ్రెస్ తరఫున సారథి పత్రికకు సహ సంపాదకుడిగా పనిచేశాడు. ఆ సమయంలో నిజాం ప్రభుత్వం సారథి పత్రికను నిషేధించింది. ఇతడు 14 నెలలపాటు అజ్ఞాతంలో ఉండి ఆ పత్రికకోసం పనిచేశాడు.తర్వాత కొంతకాలం గోలకొండ పత్రికకు పనిచేశాడు. 1952-56ల మధ్య హైదరాబాదు రాష్ట్ర ప్రభుత్వ సమాచార పౌర సంబంధాల శాఖలో పనిచేశాడు. తర్వాత కేంద్ర ప్రభుత్వశాఖలోకి మారి ఢిల్లీలోని భారతీయ వ్యవసాయ పరిశోధనా మండలిలో కొంతకాలం, మద్రాసులో డెప్యుటీ సెన్సార్ ఆఫీసర్‌గా కొంతకాలం పనిచేసి ఆ తర్వాత పదవీ విరమణ చేశాడు. పిమ్మట హైదరాబాదులో స్థిరపడ్డాడు. ఇతడు కేంద్ర సాహిత్య అకాడమీ సలహా సంఘ సభ్యుడిగా ఐదేళ్లు పనిచేశాడు. ఇతడు కథలు, స్కెచ్‌లు, రేడియోనాటికలు, సాహిత్య విమర్శక వ్యాసాలు, జీవితచరిత్రలు చాలా వ్రాశాడు.

## రచనలు
# ఆంధ్ర పితామహ మాడపాటి హనుమంతరావు (జీవిత చరిత్ర) 
# తెలుగు కథ (సంకలనం)
# ఒక తరం తెలుగు కథ (సంకలనం)
# బహుముఖ ప్రజ్ఞాశాలి బూర్గుల (బూర్గుల రామకృష్ణారావు జీవిత చరిత్ర)
# శొంఠి వెంకటరామమూర్తి జీవితచరిత్ర
# విశ్వకవి (రవీంద్రనాధ టాగూరు జీవితం)
# నేతాజీ
# తెలంగాణ సాహిత్యం తెలుగు సాహితీ మూర్తులు
# భారతీయ పునరుజ్జీవనము
# కాగితపు పడవలు
# అడ్డుగోడలు
#

## మరణం
ఇతని జీవితం అత్యంత విషాదంగా ముగిసింది. కడుపు నొప్పి భరించలేక, మానసిక ఒత్తిడులకు తట్టుకోలేక ఇతడు 1993, జనవరి 3వ తేదీన హైదరాబాద్ లోని హుసేన్ సాగర్‌లో దూకి ఆత్మహత్య చేసుకున్నాడు. ఇతని భౌతిక కాయాన్ని మార్చురీలో ఉంచిన పది రోజులతర్వాత ఇతడిని గుర్తించి జనవరి 13న ఇతడి అంత్యక్రియలు జరిగాయి.

## మూలాలు

వర్గం:1924 జననాలు
వర్గం:తెలుగు అనువాదకులు
వర్గం:తెలుగు రచయితలు
వర్గం:1993 మరణాలు
వర్గం:ఖమ్మం జిల్లా రచయితలు
వర్గం:ఆత్మహత్య చేసుకున్న తెలంగాణ వ్యక్తులు
వర్గం:తెలంగాణ విమోచనోద్యమంలో పాల్గొన్న వ్యక్తులు
కాలుతున్న పూలతోట

**కాలుతున్న పూలతోట** 2010లో కేంద్ర సాహిత్య అకాడమీ అవార్డు పొందిన నవల. దీనిని సయ్యద్ సలీం రచించారు. "ఎయిడ్స్" ఇతివృత్తంతో తెలుగులోకి వచ్చిన తొలి నవల ఇది.
## నేపథ్యం
నేడు ప్రపంచాన్ని వణికిస్తున్న అతి పెద్ద సమస్యల్లో ఒకటి హెచ్.ఐ.వి/ఎయిడ్స్ ఈ వ్యాధి గురించిన సరైన అవగాహన లేకపోవటం వల్ల జరిగిన, జరుగుతున్న అనర్ధాలెన్నో. హెచ్ ఐ వి ఉందని తెలీగానే అది మరణ కాసణమనుకుని ఆత్మహత్యలు చేసుకుంటున్నవాళ్ళూ, ఏ తప్పూ చేయకుండానే రక్త మార్పిడి సమయంలో హెచ్.ఐ.వి బారిన పడి నమాజ బహిష్కరణకు గురౌతున్న అభాగ్యులు, కూతురికి ఆ రాగం సోకిందని తెలికాక గర్భిణీ అన్న కనికరం కూడా లేకుండా వూరి బయట స్మకానంలో వదిలేసి వచ్చిన తల్లిదండ్రులు, ఓ విద్యార్థికి హెచ్.ఐ.వి ఉందన్న కారణంతో అతన్ని స్కూల్ నుంచి వెళ్ళగొట్టేదాకా ఉద్యమించిన మిగతా విద్యార్థుల తల్లిదండ్రులు వంటి అంశాలు ఆయనను ఈ కథాంశంతో నవల రాయడానికి ప్రేరేపించిన అంకాలు.

## కథాంశం
ఒక ఊరిలో ఒక స్వామీజీ ఊరి పొలిమేరలో మసూచి అమ్మవారిని కలవడం, ఆమెను ఈ ఊరివారికి ఏమీ చేయవద్దని హెచ్చరించడం, ఆమె నలుగురిని మాత్రమే తీసుకొని పోతానని మాట యివ్వడం, స్వామీజీ దేశాటనకు పోయి తిరిగి వచ్చిన తరువాత్ ఆ ఊరిలో తొమ్మిది మంది మరణించడం, ఆమెను కలసి ఎందుకిలా జరిగింది అని నిలదీయడం, ఆమె వ్యాధి కంటే భయం వల్ల మిగిలినవారు చనిపోయారని చెప్పడాన్ని ఒక కథలో తెలియజేసారు. ఈ నవలలో వ్యాధి సోకి మరణించేవారి కన్నా భయం వల్ల మరణించేవారే హెచ్చు అని తెలియజేసారు. భయం అనేది ఎన్ని రకాలుగా మనిషిని పీడిస్తుందో ఈ నవలలో చెప్పడానికి ప్రయత్నించారు.

ఈ నవల మొదట "నవ్య" వారపత్రికలో ధారావాహికంగా ప్రచురించబడి 2006లో పుస్తక రూపంలో వెలువడింది. శ్రీమతి శాంతకుమారి గారు ఈ నవలను "నయీ ఇమారత్ కె ఖండహర్"గా హిందీలో అనువదించారు. 
ఈ నవలో హెచ్. ఐ. వి/ఎయిడ్స్ రాగుల గౌరవప్రదంగా జీవించే హక్కు గురించి, వాళ్ళ విషయంలో సమాజం యొక్క నైతిక బాధ్యత గురించి, హెచ్ ఐ వి సోకిన పిల్ల ల చదువుకునే హక్కు గురించి చర్చించటం వల్ల ఈ అనువాదానికి 2009 వ సంవత్సరానికి నేషనల్ హ్యూమన్ రైట్స్ కమిషన్, న్యూఢిల్లీ వారి అవార్డు దక్కింది.ఈ నవలకు 2010 నంవత్సరానికి కేంద్ర సాహిత్య అకాడమీ అవార్డు లభించింది.

దీన్ని కన్నడ భాషలోకి జి. వీరభద్ర గౌడ గారు, మలయాళంలోకి శ్రీ ఎల్ ఆర్. స్వామి గారు, ఇంగ్లీష్ లోకి డా. జయలక్ష్మి గారు అనువదించారు.

## మూలాలు

## ఇతర లింకులు
* కాలుతున్న పూలతోట నవలా నేపథ్యం-సలీం (విహంగ డాట్ కాం లో)

వర్గం:2006 పుస్తకాలు
వర్గం:సాహిత్య అకాడమీ పురస్కారం పొందిన పుస్తకాలు
వర్గం:తెలుగు నవలలు
ఉగ్గుపాలు

**ఉగ్గుపాలు** ఎం. భూపాల్ రెడ్డి వ్రాసిన బాలసాహిత్యానికి చెందిన కథల పుస్తకం. దీనికి 2011 లో కేంద్ర సాహిత్య అకాడమీ పురస్కారం లభించింది.
## పుస్తక నేపథ్యం
ఆయన రాసిన పాటలు చాలావరకు ఏదో ఒక సంఘటనను చూసి అప్పటికప్పుడు రాసినవే. పాటలు ఎలా రాయగలరో కథలూ అట్లాగే రాయగలరాయన. ఈ పుస్తకంలో 86 కథలున్నాయి. అవన్నీ దాదాపు ఏదో ఒక సంఘటనను చూసి అప్పటికప్పుడు ఏది కనపడితే దానిపై చిన్న కథగా రాసినవే. ఇలా కాగితాలపై, సిగరెట్‌ పెట్టెల అట్టలపై వ్రాసిన కథలన్నింటినీ కలిపి ఆయన ఒక తగరం సంచిలో పడేశారు. అయితే ఆయన దగ్గర ఏవో చిన్నపిల్లల కథలున్నాయని తెలిసిన జయధీర్‌ తిరుమలరావు ఒకసారి జూలూరి గౌరీశంకర్‌తో అన్నాడంట. గౌరీశంకర్‌ వాటిని పుస్తకంగా తీసుకురావడానికి ఆయన దగ్గరికి వెళ్ళాడు. అందులో ఏం పనికొస్తాయో ఏం పనికిరావో ఆయనకు తెలియదని గౌరీశంకర్ కు నచ్చినవి వేసుకోమని ఆయన దగ్గర ఉన్న కాగితాల సంచి ఇచ్చేశారు. వాటిని ఇంటికి తీసుకువెళ్ళి మొత్తం బాగున్నాయి అని మొత్తం 86 కథలతో 'ఉగ్గుపాలు' పుస్తకం వచ్చింది. ఏడేళ్ళకు (2011) ఈ పుస్తకానికే 'కేంద్ర సాహిత్య అకాడమీ అవార్డు వచ్చింది. ఉత్తమ బాలసాహిత్యం కేటగిరిలో అవార్డు ఇచ్చారు.

## విషయసూచిక
ఈ పుస్తకంలోని కథలపేర్లు ఈ విధంగా ఉన్నాయి:

# లేట్ కమర్
# అమ్మమ్మ మాట
# సహాయం
# ఓదార్పు
# భయం
# పిల్లలు సినిమాలు
# నీళ్ళు
# రాయి విసిరితే
# కొత్త బ్యాగ్
# ఏం కావాలి?
# నిద్ర
# గల్ల గురిగి
# క్రికెట్ మోజు
# తమ్ముడు
# కిమి జవాబు
# ఆపద
# కోడి
# లీడర్
# మీసం
# సన్నీ పాట
# పిన్ని పెళ్ళి
# దాచితే
# గారాబం
# డాక్టర్ - గుడ్డు మిత్రులు
# అన్నం తింటే
# బలం
# అది చూడు
# క్లాసు మానీటర్స్
# దొంగలు
# ముఖం చూసినవేళ
# వ్రతం
# చిన్ను చూసింది
# లేత భయం
# ముద్దుల నిశిత
# ఒకరి ప్రాణం!?
# బూట్లు
# దున్నపోతు
# వర్షం
# దిగులు
# గొప్పలు
# సిగరెట్
# చదువు చదవాలి
# ఫిష్ ఫ్రై 
# కోతి చేష్టలు 
# వెధవ గోల 
# పి.సి.నారయ్య 
# కొత్త లాగు 
# వాళ్ల అమ్మ 
# రథం పోకడ 
# మూటలు 
# ఆమె భయం 
# ఇంటి నంబరు 
# చిన్న తమ్ముడు 
# కపటం లేదు 
# చిన్నారి శైలూ 
# స్కూలు
# ముద్దులయ్య 
# ఏడుపు 
# వేడి 
# వడ్రంగి హుస్సేన్ 
# స్నేహం 
# సలీం 
# తన ఇష్టం 
# నచ్చిన పని 
# హాలిడే
# బాధ 
# పుస్తకాల బ్యాగ్ 
# అదీ ఆటే 
# బెస్ట్ ఫ్రెండ్ 
# ఉగ్గుపాలతో 
# అతిగా వెళితే 
# నాలుగు మెతుకులు 
# మొదటి రోజు 
# ఆనందస్వామి 
# చెవి కమ్మ 
# రైలు బొమ్మ 
# ఓహో బలం
# కొత్త స్కూలు
# ఆశ
# పెద్దవాడు
# విజయం
# సంటోని ఏడుపు 
# పాత కత 
# ఇదో యుక్తి 
# ఎవరీయన?
# ప్రశ్నల పాప

## అభిప్రాయం
*ఈ కథలు చదువుతున్నప్పుడు పిల్లల ప్రపంచాన్ని మళ్లీ కొత్తగా దర్శిస్తున్న అనుభూతి కలుగుతుంది. మనం చాలాసార్లు చూస్తూ కూడా పట్టించుకోని అనేక సూక్ష్మ విషయాల్లోని గాఢత ఈ కథలు చదివినప్పుడు అనుభవంలోకి వస్తుంది. ఇది రచయిత కథన నైపుణ్యం వల్ల సాధ్యమైంది. చిన్న చిన్న అంశాల్ని చిన్ని చిన్ని పదాలతో చెప్పే ప్రయత్నం సఫలీకృతమైంది. ఈ కథలు చెప్పడంలో రచయిత ఒక సృజనకారుడిగానే కాకుండా ఒక సైకాలజిస్టుగా కూడా దర్శనమిస్తాడు. పెద్దల మనస్తత్వంలో రావాల్సిన మార్పుల్ని చెప్పకనే చెబుతాడు. ఈ కథలు ఏ ప్రాంతంలోని పిల్లలయినా, పెద్దలయినా చదివి అనుభవించి పలవరించడం సాధ్యమే.* - **గుడిపాటి వెంకటేశ్వర్లు**

## సాహిత్య అకాడమీ పురస్కార తిరస్కరణ
ప్రముఖ కవి, రచయిత, కేంద్ర సాహిత్య అకాడమి అవార్డు గ్రహీత అయిన ఎం.ఎం.కల్బుర్గి హత్య నేపథ్యంలో తనకు వచ్చిన సాహిత్య అకాడమీ అవార్డును మొదటి తెలుగు వ్యక్తిగా భూపాల్ సాహిత్య అకాడమీకి తిరిగి యిచ్చారు.

## మూలాలు

## ఇతర లింకులు
* First Telugu writer decides to return Sahitya Akademi Award

వర్గం:సాహిత్య అకాడమీ పురస్కారం పొందిన పుస్తకాలు
వర్గం:పుస్తక పరిచయాలు
జమ్మి కోనేటిరావు

thumb|జమ్మి కోనేటిరావు
**జమ్మి కోనేటిరావు** తెలుగులో విజ్ఞానశాస్త్ర విషయాలపై రచనలు చేసే అతికొద్ది మంది రచయితలలో ఒకడు.
## విశేషాలు
ఇతడు 1929, మార్చి 1వ తేదీన జన్మించాడు. ఇతడు విశాఖపట్టణంకు చెందినవాడు. వృత్తిరీత్యా జంతుశాస్త్ర అధ్యాపకుడు. తెలుగు సైన్సు రచయితల సంఘం[Science Writers Association in Telugu (SWATI) ]ను స్థాపించాడు. తరువాత ఈ సంస్థ న్యూఢిల్లీలోని ఇండియన్ సైన్స్ రైటర్స్ అసోసియేషన్ (ISWA) కు అనుబంధంగా మారింది. అతని భార్య పేరుమీద జమ్మి శకుంతల అవార్డును నెలకొల్పి ప్రతియేటా ఒక సైన్సు రచయితకు జాతీయ సైన్స్ దినం రోజు ఆ అవార్డును ప్రదానం చేశాడు. ఈ అవార్డును పొందిన వారిలో కె.ఆర్.కె.మోహన్, మహీధర నళినీమోహన్, ఆర్.ఎల్.ఎన్.శాస్త్రి, బి.జి.వి.నరసింహారావు, సి.వి.సర్వేశ్వరశర్మ మొదలైనవారు ఉన్నారు. ఇతడు 80కి పైగా తెలుగులో శాస్త్ర సంబంధమైన గ్రంథాలు రచించాడు. 1954నుండి ఇతని రచనావ్యాసంగం మొదలై ఇప్పటి వరకు దాదాపు అన్ని ప్రముఖ ఇంగ్లీషు, తెలుగు దిన, వార, మాస, త్రైమాస పత్రికలలో వెయ్యికి పైగా వైజ్ఞానిక వ్యాసాలు వ్రాశాడు. వందకు పైగా రేడియో ప్రసంగాలు చేశాడు.

## శీర్షికలు
ఇతడు వివిధ పత్రికలలో అనేక శీర్షికలు నిర్వహించాడు. వాటిలో కొన్ని ఈ విధంగా ఉన్నాయి.
* రంగులరాట్నం
* తెలుసుకుందాం
* విజ్ఞానవీచికలు
* ప్రాణిపథం
* సర్పవేదం
* సర్పసంహిత
* మానవ పరిణామము
* ఆటలో అరటిపండు
* మీ ఇంగ్లీషుకు మెరుగు
* వన్యజీవులు
* అస్తవ్యస్తాక్షరి
* వినువీధి
## రచనలు
# పాడి పరిశ్రమ<
# జంతుపరిణామము
# కోళ్ల పెంపకం
# జంతు శాస్త్రం ఇంగ్లీషు - తెలుగు నిఘంటువు
# ఖగోళ శాస్త్రము - దాని చరిత్ర
# విజ్ఞానసర్వస్వ ఖగోళ శాస్త్ర నిఘంటువు
# విజ్ఞానసర్వస్వ వైద్యనిఘంటువు
# సూక్ష్మక్రిమి అన్వేషకులు (అనువాదం)
# కొన్ని సామాన్యవ్యాధులు
# విజ్ఞాన విశేషాలు
## అనువాదాలు
#

## పురస్కారాలు
* సి.బి.శర్మ నేషనల్ అవార్డ్ ఫర్ సైన్స్ కమ్యూనికేషన్స్ - 2006

## మూలాలు

## ఇవి కూడా చదవండి
* రచ్చబండలో జమ్మి కోనేటిరావు గురించి

వర్గం:1929 జననాలు
వర్గం:తెలుగులో సైన్సు రచయితలు
వర్గం:విశాఖపట్నం జిల్లా ఉపాధ్యాయులు
వర్గం:విశాఖపట్నం జిల్లా రచయితలు
సాహిత్యాకాశంలో సగం

thumb
**సాహిత్యాకాశంలో సగం** తెలుగు సాహిత్యంపై వ్యాసాల సంకలనం. దీనిని కాత్యాయని విద్మహే వ్రాసారు. తెలుగు సాహిత్యంలో విశేష కృషిచేసిన ఆమెకు 2013 ప్రతిష్ఠాత్మక కేంద్ర సాహిత్య అకాడమి పురస్కారం లభించింది. ఈ రచన తెలుగులో స్త్రీల కవిత్వం- కథ-అస్తిత్వ చైతన్యంపై వ్రాసిన వ్యాస సంకలనం.
## రచయిత గూర్చి

ఆమె వరంగల్‌లోని కాకతీయ విశ్వవిద్యాలయంలోని తెలుగు డిపార్ట్‌మెం ట్‌లో సీనియర్ ప్రొఫెసర్‌గా పనిచేస్తున్నారు. దేశంలోని 22 భాషల నుంచి రచయితలను ఈ పురస్కారానికి సాహిత్య అకాడమి డిసెంబరు 18న ఎంపిక చేసింది. ఈ సంవత్సరం ఈ పురస్కారానికి ఎంపికైనవారిలో 55 ఉర్దూ కవితల సంకలనం 'లావా' రాసిన బాలీవుడ్‌కు రచయిత జావేద్ అక్తర్, 'మిల్‌జుల్ మన్' రాసిన హిందీ నవలా రచయిత్రి మృదులా గార్గ్ ఉన్నారు. 2014 మార్చి 11న ఢిల్లీలో జరిగే ప్రత్యేక కార్యక్రమంలో పురస్కార గ్రహీతలను లక్ష రూపాయల నగదు, జ్ఞాపిక, ప్రశంసాపత్రంతో సత్కరిస్తారు.

## నేపథ్యం
పుస్తకంలోని ఆరు వ్యాసాలు స్త్రీల సాహిత్యానికి సంబంధించిన సిద్ధాంత నేపథ్యాన్ని, స్త్రీల సాహిత్యాన్ని గుంపుగా అధ్యయనం చేయటాన్ని తెలియజేస్తాయి. తక్కినవి పది వ్యాసాలు స్త్రీల కవిత్వాన్ని, పన్నెండు వ్యాసాలు స్త్రీల కథల్ని విశ్లేషించాయి. కాత్యాయని ప్రధానంగా కల్పనా సాహిత్య విమర్శకులయినా స్త్రీల కవిత్వాన్ని కూడా విశ్లేషించారు. స్త్రీలను ‘ఆకాశంలో సగం’ అని వర్ణించింది చైనా కమ్యూనిస్టు పార్టీ నాయకుడు మావో. ఆ వర్ణన ఆధారంగా ఓల్గా ‘ఆకాశంలో సగం’ అనే నవల రాయగా, కాత్యాయని ‘సాహిత్యాకాశంలో సగం’ అనే విమర్శ గ్రంథం రాశారు. ఈ విమర్శగ్రంథంలోని వ్యాసాలు 1984-2010 మధ్య రెండున్నర దశాబ్దాలలో సదస్సుల కోసం రాసినవి కొన్ని, పత్రికల కోసం రాసినవి ఇంకొన్ని, పుస్తకాలకు రాసిన ముందుమాటలు మరికొన్ని. ఈ వ్యాసాలు స్త్రీవాదం తెలుగులో ప్రారంభమౌతున్న దశలో మొదలై అది స్థిరమైన సిద్ధాంతంగా రూపొంది సామాజిక ఆమోదం పొందే దాకా రాశారు కాత్యాయని. సామాజిక పరిణామ క్రమానికి ప్రాతినిధ్యం వహించే ఈ వ్యాస సంపుటి స్త్రీల సాహిత్య అధ్యయనానికి ఒక దిక్సూచి, ఒక కరదీపిక.
## విశేషాలు
కేంద్ర సాహిత్య అకాడమీ గెలుచుకున్న కాత్యాయని ‘సాహిత్యాకాశంలో సగం’లో 28 వ్యాసాలు ఉన్నాయి. ఇది 2010లో వెలువడింది. ‘రాజకీయ ఆర్థిక పరిణామాల నేపథ్యంలో స్త్రీల సాహిత్య అధ్యయనం’, ‘ప్రాచీన సాహిత్యం- మరోచూపు’ తదితర వ్యాసాలు ఉన్నాయి. కట్టుబాట్లను ప్రశ్నిస్తూ రంగనాయకమ్మ, విమల తదితరులు చేసిన రచనలను కాత్యాయని విశ్లేషించారు. పుస్తకాలను అర్థం చేసుకోవడానికి, పఠనానుభూతిని ఇతరులతో పంచుకోవడానికి తాను రచనలు చేశానని ఆమె విలేకర్లతో అన్నారు. వరంగల్ జిల్లా నుంచి కేంద్ర సాహిత్య అకాడమీ అందుకున్న వారిలో కాత్యాయని రెండోవారు. జిల్లాకు చెందిన ప్రముఖ రచయిత ‘అంపశయ్య’ నవీన్‌కు 2004లో ఈ అవార్డు వచ్చింది.

## మూలాలు

## ఇతర లింకులు

వర్గం:సాహిత్య అకాడమీ పురస్కారం పొందిన పుస్తకాలు
వర్గం:2010 పుస్తకాలు
పడాల రామారావు

thumb|పడాల రామారావు
**పడాల రామారావు** స్వాతంత్ర్య సమరయోధుడు, అల్లూరి సీతారామరాజు చరిత్ర పరిశోధకుడు, రచయిత. ఇతడు కమ్యూనిస్టు పార్టీ నేతగా ఎదిగాడు. చౌచౌ అనే మాసపత్రికను నడిపాడు. 
## రచనలు

# విప్లవ మహాయుగం
# శివకన్య (4 భాగాలు)
# ఆంధ్రశ్రీ
# సీతారామరాజు
# సామ్రాట్ అశోక్
# సింహగిరి
# కట్టబొమ్మ నాయకుడు
# పలనాటి యుద్ధం
# వీరబొబ్బిలి
# శివయోగి
# వసంతసేన
# శాక్యముని
# టిప్పు సుల్తాన్
# ఖడ్గ తిక్కన
# వీరహనుమంతు
# చంద్రకాంతామణి
# రాణా రాజసింహ
# అభిషిక్తుడు
# రామాయణం
# మహాభారతం
# భాగవతం
# ఉత్తర రామాయణం
# శృంగార నైషదం
# కాదంబరి
# శకుంతల
# మనుచరిత్ర
# పారిజాతాపహరణం
# కళాపూర్ణోదయం
# గంగ - గౌరి
# నాస్తికుడు
# శ్రీముఖం
# తిరుపతి
# చరిత్రహీన
# సంఘం
# గ్రామదేవత
# ఖైదీ
# నిజమా, నాటకమా?
# కాంతా కాంచనాలు
# జై జవాన్
# నా ప్రపంచం (అనువాదం, మూలం:గోర్కీ)
# అమ్మ (అనువాదం, మూలం:గోర్కీ)
# డాలరు పిశాచం (అనువాదం, మూలం:గోర్కీ)
# మహాకవి గోర్కీ
# భయం
# ఘోరం
# ద్రోహం
# సందేశం
# నేతబిడ్డ (సాంఘిక నాటకం)
# పితూరీ
# భారత స్వాతంత్ర్య సాయుధ సమర చరిత్ర
# భూదేవి
# మార్క్స్ - ట్రేడ్ యూనియన్లు (అనువాదం, మూలం: ఎ. లోజావస్కీ)
# ఇదా స్వతంత్రం? (నాటకం)  

## మూలాలు

వర్గం:తెలుగు రచయితలు
వర్గం:తెలుగువారిలో స్వాతంత్ర్య సమర యోధులు
వత్సవాయ రాయజగపతి వర్మ

thumb
రాయజగపతి వర్మ గారు వత్సవాయ వంశస్తుల దత్తపుత్రుల కోవకి చెందినవారు.

## సాహిత్యాభిలాష
ఈయన సామర్లకోటలో నివసించే వారు వీరికి చిన్నతనం నుండి సాహిత్యాభిలాష ఎక్కువ ఈయన తాత గారు రాజా రాయజగపతి రాజు గారి ద్వారా పెద్దాపుర సంస్థాన వైభవం గురించి తెలుసుకున్న క్షణం నుంచి పెద్దాపుర సంస్థాన చరిత్రమును ఎలా అయినా ప్రచురించాలని సంకల్పించుకొని అనేక వ్యయ ప్రయాసలకోర్చి చామర్లకోట, కిమ్మూరు కైఫీయతులను సంపాదించి మద్రాసు లిఖిత పుస్తక భాండాగారంలో కొంత సమాచారం అప్పటి గుంటూరు డిప్యుటీ కలక్టర్, ఆంధ్ర సాహిత్య పరిషత్ కార్య నిర్వాహక అద్యక్షులు అయినటువంటి బ్రహ్మర్షి జయంతి రామయ్య పంతులు, మహానుబావుల వద్ద మరికొంత సమాచారం సేకరించి చివరకు కృతకృత్యులయ్యారు.

రాజా రాయ జగపతి గారు (1797 - 1804) రెండవ భార్య అయిన మహారాణీ బుచ్చి సీతాయమ్మ (1828 - 1833) గారికి సంతానం లేకపోవడంతో కోటగండ్రేడు గ్రామనివాశి-తన మేనత్త మనుమడు అయిన శ్రీ వత్సవాయి నరసరాజు గారి పుత్రుడు శ్రీ వెంకట జగపతి రాజు గారిని తమ సంరక్షణలో పెంచుకున్నారు ఆ వంశక్రమానికి చెందిన వారే రాయజగపతి వర్మ గారు.
ఆంధ్రగీర్వాణభాషాకోవిదులును
బహుశాస్త్రవిశారదులును
ఉభయభాషాకవులును
వైఘానసధర్మచంద్రికాది గ్రంథకర్తలును
శ్రీరామభక్తులును,
అస్మదాథ్యాత్మిక గురువరేణ్యులు అయిన శ్రీ రాజా రాయజగపతి రాజు గారు వీరి తాత గారు (గమనిక : రాజ్యపాలన చేయలేదు)

వత్సవాయ రాయజగపతి వర్మ గారి తండ్రి శ్రీ రాజా నారాయణ జగపతి రాజు గారు

రాయ జగపతి వర్మ గారు ప్రసిద్ధ గ్రంథ పరిశోధకులు అనేక చారిత్రిక ఆధారాలను పరిశీలించి "పెద్దాపుర సంస్థాన చరిత్రము"ను ప్రచురించారు దీనిని మనోరమా ముద్రాక్షరశాల, రాజమహేంద్రవరంలో 1915లో రెండవసారి ముద్రించారు. దీనిలో పెద్దాపుర సంస్థానం యొక్క చరిత్ర విశదీకరించారు.

పద్మనాభ యుద్ధం, ఏనుగు లక్ష్మణ కవి రచించిన రామవిలాసం వంటి చారిత్రిక కావ్యాలను పరిశీలించి సంపాదించి ముద్రించారు, చామర్ల కోట కైఫీయతును సంపాదించి ప్రకటించారు. చిన్ని చిన్ని కదల సంపుటంగా రచించిన ఆంధ్రదేశ కథలు ఆంధ్రరాష్ట్రము నుంచి అన్న ఉపశీర్షిక బహుళ ప్రజాదరణ పొందింది.

## వత్సవాయి రాయ జగపతి వర్మ గారి రచనలు
*పెద్దాపుర సంస్థాన చరిత్రము
*ఆంధ్ర దేశ కథలు.

## ఇవికూడా చూడండి
*పెద్దాపురం విశేషాలు.

## మూలాలు


వర్గం:సాహితీకారులు
వర్గం:తెలుగు రచయితలు
వర్గం:తూర్పు గోదావరి జిల్లా రచయితలు
కాట కోటేశ్వరం

**కాటకోటేశ్వరం**, తూర్పు గోదావరి జిల్లా, నిడదవోలు మండలానికి చెందిన రెవెన్యూయేతర గ్రామం.

## మూలాలు
సుశీల్ కొయిరాలా

**సుశీల్ కొయిరాలా** (1939 ఆగస్టు 12 – 2016 ఫిబ్రవరి 9) నేపాల్ దేశానికి 2014 ఫిబ్రవరి 11 నుండి 2015 అక్టోబరు 10 వరకు ప్రధానమంత్రిగా పనిచేసారు. ఆయన 2010 నుండి నేపాలీ కాంగ్రెస్ పార్టీకి అధ్యక్షులుగా ఉన్నారు. కొయిరాలా నేపాల్ ప్రధానమంత్రిగా నేపాల్ పార్లమెంటు ద్వారా 2014 ఫిబ్రవరి 9 న ఎన్నుకోబడ్డారు. ఆయన 1952లో నేపాలీ కాంగ్రెస్ పార్టీలో చేరి అనేక సేవలు చేసిన అనంతరం 2010లో అధ్యక్షులైనారు.
## వ్యక్తిగత జీవితం
సుశీల్ కొయిరాలా భారతదేశంలోని బెనారస్ లో 1939 ఆగస్టు 12 న బోథ్ ప్రసాద్ కొయిరాలా, కుమినిది కొయిరాలా దంపతులకు జన్మించారు. ఆయన అవివాహితుడు, సాధారణ జీవితాన్ని గడిపారు. ఆయన రాజకీయంగా ప్రసిద్ధులైన కొయిరాలా కుటుంబానికి చెందిన మాత్రికా ప్రసాద్ కొయిరాలా, గిరిజాప్రసాద్ కొయిరాలా, భీష్మేశ్వర్ ప్రసాద్ కొయిరాలా లకు బంధువు. ఆయనకు ముగ్గురు సోదరీమణులు: ద్యుతిదేవ శర్మ (నేపాల్ లోని ప్రథమ రాజకీయపార్టీ అయిన ప్రచండ గోర్ఖా సభ్యుడు రంగనాథ్ శర్మను వివాహమాడారు.), అభయాదేవి శర్మ, శషి శర్మ. ఆయనకు ఐదుగురు సోదరులు: ప్రమోద్ కుమార్ కొయిరాలా, బినోద్ కొయిరాలా, అరుణ కొయిరాలా, అశోక్ కొయిరాలా, బిజయ్ కొయిరాలా.

కొయిరాలాకు 2014లో ఊపిరితిత్తుల క్యాన్సర్ వ్యాధి వచ్చింది.  ఆయన ఫిబ్రవరి 9 2016 న ఖాట్మాడూ లోని ప్నూమోనియాలో మరణీంచారు. ఆయన ముందురోజు వరకు ఆరోగ్యంగా ఉండి నిద్రలో మరణించారు.
## రాజకీయ జీవితం
నేపాల్ అతి పెద్ద పార్టీ నేపాల్ కాంగ్రెస్ కు నాయకుడైన కొయిరాలా అవివాహితుడు. ఆయన 1954లో రాజకీయాల్లో ప్రవేశించారు. 1960లో రాజరికం రావడంతో ఆయన 16 సంవత్సరాలపాటు భారతదేశంలో రాజకీయ ఆశ్రయం పొందారు. 1973లో విమానం హైజాక్ సంఘటనలో ప్రమేయం ఉండటంతో మూడేళ్లు భారతదేశంలో జైలు శిక్ష అనుభవించారు. నేపాల్ లో రాజరికానికి వ్యతిరేకంగా పోరాడారు. ప్రజాస్వామ్య పాలన కోసం ఉద్యమించారు. నేపాల్ ప్రజాస్వామ్య దేశంగా అవతరించడంలో కొయిరాలా కీలకపాత్ర పోషించారు. ఆరేళ్ల పాటు జైలు శిక్ష అనుభవించారు. భారత్ లో కొంతకాలం అజ్ఞాత జీవితం గడిపారు. నేపాల్ ఇటీవల కొత్త రాజ్యాంగాన్ని ఆమోదించడంలో ఆయన ప్రధాన భూమిక పోషించారు.

## మరణం
గత కొంతకాలంగా ఊపిరితిత్తుల క్యాన్సర్‌తో బాధపడుతున్న ఆయన అమెరికాలో చికిత్స చేయించుకుని ఇటీవలే నేపాల్‌లోని ఆయన స్వగ్రామమైన మహారాజ్‌గంజ్‌కి చేరుకున్నారు. ఫిబ్రవరి 9 2016 న మళ్లీ అస్వస్థతకు గురై ఆయన తుదిశ్వాస విడిచారు.

## మూలాలు

వర్గం:1939 జననాలు
వర్గం:2016 మరణాలు
వర్గం:క్యాన్సర్ వ్యాధి మరణాలు
వర్గం:నేపాల్ ప్రధానమంత్రులు
డౌన్‌లోడ్

**డౌన్‌లోడ్** అనగా మరొక కంప్యూటర్ లేదా సర్వర్ నుండి సమాచారాన్ని పొందడం. డౌన్‌లోడింగ్ యొక్క సరసన అప్‌లోడింగ్ ఉంటుంది, ఇది మరొక కంప్యూటర్ కు డేటా పంపుతుంది. సాధారణంగా ఒక వెబ్ పేజీ కోసం "డౌన్లోడ్" అని మనం చెప్పలేము (ఉదాహరణకు మీరు మీ కంప్యూటర్ లో ఈ పేజీ తెరవడాన్ని). సాధారణంగా డౌన్‌లోడింగ్ అనే దానిని మనం ఏదో పెద్ద కంప్యూటర్ ఫైల్, లేదా డేటా లేదా ఒక కంప్యూటర్ ప్రోగ్రాము దిగుమతి చేసుకున్నప్పుడే అంటుంటాము. డౌన్లోడబుల్ పద అర్థం ఎవరయినా తన సొంతం కోసం ఉపయోగించుకోవడానికి నిల్వచేయుటకు పొందే సమాచారము లేదా డేటా. యూజర్ డౌన్లోడ్ చేసుకున్న సమాచారాన్ని లేదా డేటా ను ఆ డౌన్‌లోన్ యొక్క ఒప్పందపు నోటీసు ఆధారంగా ఉపయోగించుకోవచ్చు. చట్టబద్ధమైనవి లేదా కానటువంటి ఫైళ్ళను లేదా సమాచారాన్ని డౌన్‌లోడ్ చేసుకోవడం 21 వ శతాబ్దంలో చాలా సులభమయింది. 

అన్‌లైన్‌లో ఫైళ్ళ డౌన్‌లోడింగ్ సమయం ఇంటర్నెట్, ఆ వెబ్‌ సైట్ యొక్క వేగం పై, కంప్యూటర్ సామర్థ్యంపై కూడా ఆధారపడి ఉంటుంది. కొన్ని డౌన్‌లోడులను ఒకే దపాగా ఇంటర్నెట్ లో ఎటువంటి అంతరాయం కలగకుండా డౌన్‌లోడ్ చేసుకోవలసి ఉంటుంది, మధ్యలో ఇంటర్నెట్ కనెక్షన్ కట్ అయినట్లయితే మళ్ళీ మొదట నుంచి ఆ ఫైళ్లను డౌన్లోడ్ చేసుకోవలసి ఉంటుంది.

వర్గం:అంతర్జాలం
మద్దిల గంగాధరరావు

thumb|మద్దిల గంగాధరరావు
**మద్దిల గంగాధరరావు** భారత స్వాతంత్ర్య సమరయోధుడు. కటక్లో సుభాష్ చంద్రబోస్ స్థాపించిన ఆజాద్ హింద్‌ఫౌజ్ లో సైనికుడిగా పనిచేశారు.
## జీవిత విశెషాలు
ఆయన విశాఖపట్నం జిల్లా కోటవురట్ల శివారు **మద్దిల గంగాధరరావు**లో 1915లో జన్మించారు. ఆయన దేశ స్వాతంత్ర్య సంగ్రామంలో చురుగ్గా పాల్గొన్నారు. 1937 లో కటక్‌లో నేతాజీ సుభాష్ చంద్రబోస్ స్థాపించిన 'ఆజాద్ హింద్‌ఫౌజ్'లో సైనికుడిగా పనిచేశారు. అనంతరం అహ్మదాబాద్‌లో మిలటరీలో చేరి రెండో ప్రపంచ యుద్ధంలో పాల్గొన్నారు. స్వాతంత్య్రానంతరం చైనా, పాకిస్థాన్‌లతో జరిగిన యుద్ధాల్లోనూ తన సేవలందించారు. 1967, 1971లలో రాష్ట్రపతి అవార్డులతో సహా మొత్తం 11 పురస్కారాలు అందుకున్నారు. 1974లో ఉద్యోగ విరమణ చేశారు.
## మూలాలు

## ఇతర లింకులు

వర్గం:1915 జననాలు
వర్గం:2016 మరణాలు
వర్గం:విశాఖపట్నం జిల్లా స్వాతంత్ర్య సమర యోధులు
వర్గం:ఆజాద్ హింద్ ఫౌజ్ సైనికులు
పడవల నారాయణరావు

**పడవల నారాయణరావు** ప్రముఖ చిత్రకారుడు.

వీరు 1949లో జన్మించారు. సెకండరీ విద్యను పూర్తిచేసిన వీరు మేనమామగారైన బిట్రా శ్రీనివాసరావు గారి వద్ద డ్రాయింగ్, పెయింటిగ్ లో శిక్షణ పొందారు. పిదప గొట్టుముక్కల కోటేశ్వరరావు గారి వద్ద అనేక మెళుకువలు నేర్చుకొన్నారు.

నారాయణరావుగారు స్వంత ఇంటివద్దనే "చిత్రకళా శిక్షణాలయం" స్థాపించి 25 సంవత్సరాలుగా ఉచితముగా దాదాపు 400 మంది బాలబాలికలకు, ఔత్సాహికులకు చిత్రలేఖనంలో శిక్షణ ఇచ్చారు. వీరివద్ద శిక్షణ పొందిన అనేకమంది వివిధ రంగాలలో పనిచేయుచూ కీర్తిప్రతిష్ఠలు పొందుచున్నారు.

వీరు చిత్రించిన అనేక భావచిత్రాలు ప్రముఖ దిన, వారపత్రికలలో ప్రచురితమైనాయి. మలయాళ స్వాములవారి నిలువెత్తు చిత్రం, హానిమన్, కెంట్, గాంధీ, రవీంద్రనాధ్ ఠాగూర్ మొదలైన తైలవర్ణ చిత్రాలు ప్రముఖమైనవి. వీరి ఊహాచిత్రాలలో శకుంతలను కణ్వముని అత్తవారింటికి పంపుట, కాలులో ముల్లు, సాగరతీరం, వసంతగానం, కలువకన్య, మేఘబాల, స్వాతిముత్యం, పల్లెపడుచు, మేలుకొలుపు, కుప్పనూర్పిడి, సంక్రాంతి లక్ష్మి మొదలైనవి మంచి పేరు తెచ్చాయి. జానపద సంప్రదాయ చిత్రాలు సుమారు 30 వరకు చిత్రించారు.

## సన్మానాలు
రేపల్లెలో యునెస్కో క్లబ్ కన్వీనర్ శ్రీ భట్టు హరిబాబు అంతర్జాతీయ యునెస్కో క్లబ్ (ప్యారిస్) స్వర్ణోత్సవాల సందర్భంగా వీరికి "చిత్రకళాభూషణ" బిరుదును ప్రదానం చేసి, సత్కరించారు.

## మూలాలు

వర్గం:చిత్రకారులు
వర్గం:1949 జననాలు
ఫ్యాన్

**ఫ్యాన్** అనేది సాధారణంగా గాలి వంటి వాయు ప్రవాహాన్ని సృష్టించుకోవడానికి ఉపయోగించే ఒక యంత్రం. ఫ్యాను ఇరుసుకుండ వద్ద వానెస్ లేదా బ్లేడ్స్ కలిగి భ్రమణంచెందే అమరిక కలిగి ఉంటుంది. బ్లేడ్స్, హబ్ భ్రమణం చెందే దళాన్ని ఇంపెల్లర్, రోటర్, లేదా రన్నర్ అంటారు. ఈ ఫ్యానుకున్న రెక్కల ద్వారా గాలి ప్రవాహాన్ని నిర్దేశించవచ్చు.  అధిక ఫ్యాన్లు ఎలక్ట్రిక్ మోటార్ల ద్వారా పనిచేస్తాయి, అయితే వీటిని పనిచేయించడానికి హైడ్రాలిక్ మోటార్లు, అంతర్గత దహన యంత్రాలు సహా ఇతర సదుపాయాలను ఉపయోగించుకోవచ్చు.

## సీలింగ్ ఫ్యాన్
ఇంటి పై కప్పు లోపలి భాగంన గాలి కొరకు బిగించబడిన సాధనమునే పైకప్పు పంఖా లేదా సీలింగ్ ఫ్యాన్ అంటారు. దీనిని సాధారణంగా గది మధ్య భాగంలో బిగిస్తారు. ఫ్యాన్ కు మధ్య భాగంన ఉన్న ఇరుసుకు రెక్కలు బిగించబడి ఉంటాయి. పంఖా లోపల ఉన్న విద్యుత్ యంత్రంకు విద్యుచ్చక్తిని అందిచడం ద్వారా పంఖా కు బిగించిబడిన రెక్కలు గిర్రున తిరగడం వలన గది మొత్తం గాలిని విస్తరింప జేస్తుంది. ముఖ్యంగా పైకప్పు పంఖాకు మూడు నుంచి ఐదు రెక్కలు బిగించబడి ఉంటాయి.

వర్గం:ఫ్యాన్స్
పెద్దిభొట్ల సుబ్బరామయ్య కథలు

**పెద్దిభొట్ల సుబ్బరామయ్య కథలు** పెద్దిభొట్ల సుబ్బరామయ్య వ్రాసిన మధ్యతరగతి ప్రజల జీవితాలు, కుటుంబాల పరిస్థితికి అద్ధం పట్టే కథా సంకలనం. ఈ కథా సంకలనాన్ని రెండు సంపుటాలురా ఆయన వ్రాసారు. అందులో మొదటి సంపుటి కథల సంకలన విభాగంలో కేంద్ర సాహిత్య అకాడమి అవార్డును గెలుచుకున్నది..  
## కథావస్తువు
ప్రతి కథలోనూ జీవిత మధుర ఫలాలు చేతికందే లోపున చేజార్చుకున్న నిర్భాగ్యులూ, చేతికి అందకుండానే కాలాన్ని దాటిన అభాగ్యులూ, మనసుండి నలిగిపోయే మనుషులూ, కాలచక్రం కర్కశ హస్తాల్లో చిక్కిన అమాయకులూ, వీళ్ళే అడుగడుగునా పలకరిస్తారు మనల్ని. ఈ కథల్లో మృత్యువు తరచుగా కనిపిస్తున్నా, మనిషి మనిషిగా ప్రవర్తించే సహజ సన్నివేశాలు, ప్రవర్తించని సహజ ఘటనలూ కథల్లో చోటు చేసుకుని ప్రతి కథా ఆసాంతం చదివేలా ఉంటాయి. రచయిత వ్యక్తి గత జీవితంలో అలవోగ్గా ఎదురయ్యే రోజువారీ సంఘటనలే ఆయన చేతిలో పడి అద్భుతమైన శిల్పంతో మెరికల్లాంటి కథలుగా తయారై పాఠకుల ముందుకు వచ్చి ఉంటాయన్న అనుభూతి కల్గుతుంది.

## రచయిత గురించి
పెద్దిభొట్ల సాంఘీకంగా అగ్రకులజీవి. వర్గపరంగా మధ్యతరగతికి చెందినవారు. భావజాలపరంగా అభ్యుదయవాది. జీవితాన్ని తనదైన దృక్పథంతో విమర్శనాత్మకంగా విశ్లేషించి, కళాత్మకంగా ప్రతిఫలించడం అభ్యుదయ రచయిత కర్తవ్యం. పెద్దిభొట్ల ఈ కర్తవ్యాన్ని చిత్తశుద్ధితో నిర్వహించారు. ఆయన అభ్యుదయ చింతనతో తనకు తెలిసిన మధ్యతరగతి జీవితంతోపాటు, బాధ్యతాయుతంగా తాను పరిశీలించిన క్రింది తరగతి జీవితాలను కూడా కథలుగా మలిచారు. ఆయన కథలు గుంటూరు, విజయవాడల మధ్య జరుగుతుంటాయి. స్వాతంత్య్రానంతర భారతదేశ ఆర్థిక రాజకీయ పరిస్ధితులు ఆయన కథల్లో ప్రతిబింబిస్తాయి. భూస్వామ్య, పెట్టుబడిదారీ విలువల మధ్య చిక్కుకున్న మధ్యతరగతి ఆయన కథలలో వాస్తవికంగా దర్శనమిస్తుంది. మానవ సంబంధాలను నియంత్రించే ఆర్థికాంశం ఆయన కథలలో స్వస్వరూపంతో కనిపిస్తుంది.
## విశేషాలు
నీళ్ళు కథలో కథానాయకుడు నీటిలోనే ప్రమాద వశాత్తూ మునిగి మరణించినపుడు గుండె జలదరిస్తుంది. ఆ తర్వాత ముసురు కథలో కిరసనాయిలు తాగి ప్రాణం పోగొట్టుకున్న సింగార వేలు, నిప్పు కోడి కథలో తిండికి అలమటించి దిక్కు లేని చావు చచ్చే రామ కోటి, పూర్ణాహుతిలో రోడ్డు దాటుతూ దుర్మరణం పాలయ్యే రామేశం, కళ్ళ జోడు కథలో హటాత్తుగా గుండె పోటు పాలై మరణించే అవధాని, సతీ సావిత్రి కథలో పొట్ట కూటి కోసం సావిత్రి ఎవరితోనో గడపడానికి వెళ్తే పాలకు అలమటించి గొంతెండి ప్రాణాలు వదిలే పసి పాప, ఆకలి నొప్పితో విలవిల లాడి ఒకానొక వర్షపు వేళ కన్ను మూసే పీనుగలు మోసే కనకయ్య, పాటలు పాడి పాడి గొంతు కాన్సర్ తో దీన స్థితితో పోయే పంకజ వల్లి... వీళ్లందరి మరణాలు కథలు చదువుతున్న కొద్దీ ప్రతి కథకూ గుండెను కలచి వేస్తూనే….చావుని సైతం మౌనంగా అంగీకరిచగల స్థితికి పాఠకుడిని చేరుస్తాయి.

చిన్నమ్మ నవ్విందిలో పేదరికం వల్లనే అయినా అవిటి కూతురు పట్ల చిన్నమ్మ ప్రవర్తించే తీరూ, నాలుగు రాళ్ళు సంపాదించడానికి అదే చిన్నమ్మకు దేవుడిలా వచ్చి సహాయ పడే మాష్టారూ, “ముసురు” కథలో భర్తను పోగొట్టుకుని దీన స్థితిలో ఉన్న పెరియ నాయకిని, నలుగురి ఎద్దేవా మాటలూ భరిస్తూ ఆమె తరఫు వారొచ్చే దాకా కాపాడే వ్యక్తి, తనకే మింగ మెతుకులేని స్థితిలో మరొక వ్యక్తికి ఉన్నంతలోనే మందులిప్పించి సేవలు చేసే కామేశం (పూర్ణాహుతి), తను చేసేది చిన్న పనే అయినా తల్లీ బిడ్డల్ని ఆదుకునే సహాయ రాజు, వీధి పాపగా పెరిగి, మరో వీధి పాపకు జన్మనిచ్చి నదిలో మునిగిపోయే కామాక్షి……వీళ్ళంతా మనసులో చేరి ఆ పైన మెదడుని ఆక్రమించి ఆలోచనల్ని సాగు చేస్తూ ఉండిపోతారు.

## మూలాలు

## ఇతర లింకులు
* వెలుగు నీడల 'ముసురు':పెద్ది భొట్ల కథ  ఖాదర్ మొహియుద్దీన్

వర్గం:సాహిత్య అకాడమీ పురస్కారం పొందిన పుస్తకాలు
వర్గం:తెలుగు పుస్తకాలు
వర్గం:కథా సాహిత్యం
వర్గం:2010 పుస్తకాలు
హేమా చౌదరి

**హేమా చౌదరి** (అక్టోబర్ 12, 1955) దక్షణభారత ప్రముఖ సినిమా నటి. తెలుగు, కన్నడ, తమిళం, మలయాళం భాషల్లో దాదాపు 180 సినిమాల్లో నటించి ఉత్తమనటిగా గుర్తింపు పొందారు. దక్షిణాది ప్రముఖనటులు ఎన్.టి.రామారావు, కృష్ణ, రాజకుమార్, విష్ణువర్ధన్(నటుడు), కమల్ హాసన్, కృష్ణంరాజు, చంద్రమోహన్, అంబరీష్, చిరంజీవి, మోహన్ బాబు, ఎం.జి.సోమన్, ప్రేమ్ నజిర్, సుకుమారన్, రవిచంద్రన్ ఇలా మొదలైన నటులతో నటించి ప్రముఖనటిగా స్థిరపడ్డారు.

## విశేషాలు
ఈమె అసలు పేరు దుర్గప్రభా. తెలుగునటి, దబ్బింగ్ ఆర్టిస్ట్  **బృందావనం చౌదరి** కుమార్తె. ఈ కాలం దంపతులు (1975) అనె తెలుగు చిత్రంతో సినీరంగ ప్రవేశం చేసింది. 1976లో  పెళ్ళి కాని పెళ్ళి సినిమానుంచి హీరోయిన్ గా అవకాశలు వచ్చాయి. ఈమె దక్షిణ భారత సినిమాల్లో పెద్ద నటిగా పేరు తెచ్చుకుంది. దాదాపు 180కు పైగా  చిత్రాల్లో నటించారు. **[[ఎం.ఆర్.విఠ్ఠల్]], [[ఎ.భీమ సింగ్]], [[కె.బాలచందర్]], [[పుట్టణ్ణ కణగాల్]], [[దొరై భగవాన్]], [[డి.యోగానంద్]], [[బి.ఎ.సుబ్బారావు]], [[పి.సాంబశివరావు]], [[దాసరి నారాయణరావు]], [[కె.రాఘవేంద్రరావు]], [[సంగీతం శ్రీనివాసరావు]], [[కోడి రామకృష్ణ]], [[కె.శంకర్]]** లాంటి గొప్ప దర్శకుల దర్శకత్వంలొ సటించారు హేమాచౌదరి.

## పురస్కారాలు
* **సంతోషం జీవిత సాఫల్య పురస్కారం**
* **సువర్ణ రత్న పురస్కారం**
* **సువర్ణ లైఫ్ టైమ్ అచీవ్మెంట్ అవార్డు**
* **ఇనోవేటివ్ ఫిలింస్ అవార్డు**
* **పనోరమా నాత్యతార అవార్డ్**
* **82వ కన్నడ సాహిత్య సమ్మేళన పురస్కారం**
thumb|పెళ్ళి కాని పెళ్ళి చిత్రంలో హేమా చౌదరి

## నటించిన కొన్ని తెలుగు సినిమాల జాబితా
# ఈ కాలం దంపతులు (1975)
# పెళ్ళి కాని పెళ్ళి (1976)
# మన్మథ లీల (1976)
# బంగారు మనిషి (1978)
# మంచిని పెంచాలి (1980 సినిమా) 
# ప్రేమాయణం (1976)
# జరుగుతున్న కథ (1978)
# నిజం (1980 సినిమా)
# కొత్త అల్లుడు (1979)
# శ్రీ రాఘవేంద్ర వైభవం (1981)
# ప్రేమాలయం (1986)
# తాండ్ర పాపారాయుడు (1986)
# డిస్కో సామ్రాట్ (1989)
# సుందరకాండ (1992)
# ప్రేమవిజేత (1992)
# రాముడు కాదు రాక్షసుడు (1992)
# పుట్టింటికి రా చెల్లి (2003)
# గోరింటాకు (2008)
# మేస్త్రీ (2009)

## మూలాలు

## పురస్కారాలు
* 2015 సంతోషం జీవిత సాఫల్య పురస్కారం - దక్షణ భారత సినిపరిశ్రమకి సేవకోసం

## మూలాలు

వర్గం:తెలుగు సినిమా నటీమణులు
వర్గం:తెలుగు సినిమా హాస్యనటులు
వర్గం:రాజకీయాలలో సినీనటులు
వర్గం:తెలుగు సినిమా శృంగార నటీమణులు
వర్గం:నంది ఉత్తమ హాస్యనటీమణులు
వర్గం:తూర్పు గోదావరి జిల్లా సినిమా నటులు
వర్గం:1955 జననాలు
పురుషోత్తముడు (పద్యకావ్యం)

**పురుషోత్తముడు** చిటిప్రోలు కృష్ణమూర్తి వ్రాసిన కావ్యము. ఈ పద్య కావ్యానికి 2008 కేంద్ర సాహిత్య పురస్కారం లభించింది. ఇది పొట్టి శ్రీరాములు తెలుగు విశ్వవిద్యాలయం 2009 సంవత్సరం పద్యకవితా పురస్కారం లభించింది. 
## విశేషాలు
అట్టడుగున దేశభక్తి ప్రధానాంశంగా ఉన్న కావ్యం పురుషోత్తముడు. పురుషోత్తముని పాత్ర చిత్రన దేశభక్తి నేపథ్యంలో భారతీయ సంస్కృతికి ప్రతీకగా తీర్చిదిద్దబడింది.
దుష్టుడు, దేశద్రోహి, బానిస స్వభావం కలిగిన "ఆంభి’ పాత్ర చిత్రణ చక్కగా ఉంది. అంభి - అతని చెల్లెలు ప్రార్థనాదేవి సంభాషణ నాటకీయంగా రక్తికట్టింది. స్త్రీలు అబలలు కారు, సబలలు అని నొక్కి చెపుతూ ప్రార్థనాదేవి తన అన్న అంభికి లలితాదేవి చండికగా మారడాన్ని గుర్తు చెయ్యడం రమ్యంగా, ఉంది. ప్రతినాయకుడైన అలెగ్జాండర్ శౌర్యాన్నికూడా కవి నిష్పక్షపాతంగా వీరరసాత్మకంగా ప్రశంసించారు. ఈ వీర కావ్యంలోని యుద్ధవర్ణనలు నన్నెచోడ, తిక్కనల యుద్ధ వర్ణనలను జ్ఞప్తికి తెస్తున్నాయి. పురుషోత్తముని సైన్యం అలెగ్జాండర్ సైన్యంతో తలపడడం, పురుషోత్తముని ఏనుగులు చెలరేగి యిరువైపుల దళాలను నాశనం చేయటం, అలెగ్జాండర్ - పురుషోత్తముల ద్వంద్వయుద్ధం మొదలైనవన్నీ కళ్ళకు కట్టినట్లుగా వర్ణించారు.

అలెగ్జాండర్ దండయాత్రల గురించి తెలిసిందే. ఆయని ఎదిరించిన ధీరోదాత్తుడు పురుషోత్తముడు వారి చారిత్రక గాథను అక్షరీకరించిన కృష్ణమూర్తి తన కావ్యంలో వారిలో ఎవరో ఒకరిని విజేతగా నిలపలేదు. ఎవరూ జయించలేదు, ఎవరూ ఓడిపోలేదు. ఇద్దరూ పరస్పరం స్నేహార్ధ్రతతోనే యుద్ధాన్ని విరమించారు. అంటారు. మరో సీనియర్ రచయిత మొవ్వ వృషాద్రిపతి మాటల్లో చెప్పాలంటే ఈ దేశభక్తి భరిత కావ్య రచనమును, మహా సమర్ధతతో ప్రతి సన్నివేశ రసానుభూతితో, ప్రతిభావ్యుత్పత్తులతో ప్రతి పద్యమును రసోల్బణముగ రచించిరి.

ఆయన ప్రాచీన మహాకవుల పద్యాలకు ఏ మాత్రం తీసిపోకుండా, ఏ విధమైన దోషాలు లేకుండా, స్వచ్ఛంగా, తీర్చిదిద్దారు. అందుకు ప్రతిపద్యమూ నిదర్శనమే.


ధర్మమనునది సూక్షమై తనరుచుంతు
గ్రాహ్యమియ్యది యియ్యది కాదటంచు 
నేర్పఱుచుటెంత ప్రతిభా మహిష్టులకును 
జాలదుస్తర మొక్కక సమయమాదు.


ఇది చాలా చిన్న పద్యం. ధర్మాన్ని గురించి రాస్తూ.. ఇలా అందరికీ అర్ధమయ్యేలా చెప్పడం కృష్ణమూర్తి శైలీ విన్యాసం. కావ్యంలో పదకొండు వందలకు పైగా పద్యాలున్నాయి.

## మూలాలు

## ఇతర లింకులు

వర్గం:సాహిత్య అకాడమీ పురస్కారం పొందిన పుస్తకాలు
వర్గం:తెలుగు కావ్యములు
సౌర వ్యాసార్థం

**సౌర వ్యాసార్థం** అనేది సూర్యుని యొక్క వ్యాసార్థానికి సమానంగా ఖగోళశాస్త్రంలో నక్షత్రాల యొక్క పరిమాణం వ్యక్తపరచేందుకు ఉపయోగించేటటు వంటి దూరం యొక్క యూనిట్. సౌర వ్యాసార్థం సాధారణంగా సౌర ఫోటోస్పియర్ లో పొరకు వ్యాసార్థముగా నిర్వచిస్తారు ఇక్కడ ఆప్టికల్ లోతు 2/3 సమానం.:

:1\,R_{\odot} = 6.957\times 10^5 \hbox{ km} 
సౌర వ్యాసార్థం 696,342 ± 65 కిలోమీటర్లు (432,687 ± 40 మైళ్ళు) వ్యాసార్థం ఉంది. హాబెరిటర్, ష్ముట్జ్ & కోసోవిచెవ్ (2008) సౌర ఫోటోస్పియర్ కు సంబంధించిన వ్యాసార్థాన్ని 695,660 ± 140 కిలోమీటర్లు (432,263 ± 87 మైళ్ళు) గా నిర్ణయించారు.మానవరహిత SOHO అంతరిక్ష నౌక 2003, 2006 లలో మెర్క్యురీ యొక్క సమయ రవాణా ద్వారా సూర్యుని వ్యాసార్థాన్ని కొలవడానికి ఉపయోగించబడింది. thumb|సౌర వ్యాసార్థం

సూర్యుడి వ్యాసం పరిమాణం చాలా కాలంగా చర్చనీయాంశమైంది. మొదట గ్రీకు వారు ఒక జ్యామితీయ దృష్టితో ఖగోళ శాస్త్రవేత్తలు, ఒక అంచనా వేసినప్పటికీ అది తప్పుగా నిర్ణయించబడినది . మొత్తం రేడియేషన్ స్పెక్ట్రమ్ పై కొత్త అధ్యయనాలు సౌర వ్యాసం, తరంగదైర్ఘ్యం మధ్య గల సంబంధాన్ని, రేఖల ఎత్తుని ప్రతిబింబిస్తూ ఏర్పడుతున్నాయి. ఈ విధంగా లెక్కింపు వలన సౌర వ్యాసం యొక్క కచ్చితమైన విలువ, నియర్ యొక్క ముఖ్యమైన ఫీచర్లు లెప్టోక్లైన్ అని పిలవబడే సబ్ సర్ఫేస్ లేయర్ (NSSL) సోలార్ లింబ్ కు సంబంధించి ఏర్పాటు గురించి తెలుసుకోవచ్చు .

2015 లో, అంతర్జాతీయ ఖగోళ సమాఖ్య తీర్మానం B3ను ఆమోదించింది, ఇది నక్షత్ర, గ్రహ ఖగోళ శాస్త్రానికి నామమాత్ర మార్పిడి స్థిరాంకాలు నిర్వచించింది. రిజల్యూషన్ B3 నామినల్ సోలార్ వ్యాసార్థం(symbol R^{N}_{\odot}) కచ్చితంగా' కు సమానం అని నిర్వచించబడింది.సూర్యుని వ్యాసార్థంయొక్క యూనిట్లలో నక్షత్ర వ్యాసార్థాన్ని ఉల్లేఖించేటప్పుడు ఖగోళ శాస్త్రవేత్తలు గందరగోళాన్ని నివారించడానికి నామమాత్ర పు విలువలు ఆమోదించబడ్డాయి, భవిష్యత్తు పరిశీలనలు సూర్యుని వాస్తవ ఫోటోస్ఫిరిక్ వ్యాసార్థాన్ని శుద్ధి చేసే అవకాశం ఉన్నప్పటికీ (ఇది ప్రస్తుతం[6] కేవలం±) కచ్చితత్వం గురించి మాత్రమే తెలుసు).ఖగోళ భౌతిక శాస్త్రంలో (, జియోఫిజిక్స్), సూర్యుని వ్యాసం ఒక ప్రాథమిక పారామితి నక్షత్రాల భౌతిక నమూనాలలో ఉపయోగిస్తారు. అన్నింటిలో మొదటిది, నక్షత్రాల వ్యాసం సూర్యుడు. సౌర వ్యాసం యొక్క కచ్చితమైన విలువలో మార్పు, అలాగే దాని యొక్క తాత్కాలిక వ్యత్యాసాలు, రెండవది, నక్షత్రానికి సంబంధించి వ్యాసం అంచనా భూమికి ప్రసారమైన శక్తి మొత్తాన్ని గణించటానికి అనుమతిస్తుంది. మొత్తం సూర్యుని యొక్క వికిరణ ఉత్పత్తి భూమి యొక్క వికిరణ వాతావరణాన్ని ఏర్పరచటమే కాక ప్రభావం చూపుతుంది.

## మూలాలు


వర్గం:సూర్యుడు
వర్గం:సౌర వ్యవస్థ
బార్హస్పత్య సూత్రములు

**బార్హస్పత్య సూత్రములు ** లేదా **లోకాయత సూత్రములు ** హైందవ నాస్తిక తత్వం అయిన చార్వాక తత్త్వానికి, భౌతికవాదానికి మూలాలు. 

ఈ సూత్రాల ప్రకారం, పంచమహాభూతాలు ఐన భూమి, నీరు, అగ్ని, గాలి, ఆకాశం తప్పితే, ఈ సృష్టిలో ఏమీ లేదు. ఈ అంశాల కలయికతోనే చైతన్య శక్తి, బుద్ధి జనిస్తుంది. 

చార్వాకం ప్రకారం

**తాత్పర్యము: ** జీవితమంతయు సుఖముగ జీవించు. మృత్యువు కంటిచూపు నుండి తప్పించుకొనే జీవుడు లేడు. శ్మశానంలో కాలి బూడిదై పోయిన తర్వాత ఈ దేహము మరల తిరిగి వచ్చునా?

**తాత్పర్యము: ** జీవితమంతయు సుఖముగ జీవించు. అప్పు తెచ్చుకొనైనా నేతిని సేవించు. శ్మశానంలో కాలి బూడిదై పోయిన తర్వాత ఈ దేహము మరల తిరిగి వచ్చునా?

**తాత్పర్యము: ** స్వర్గం అనేది లేదు, ఉపవర్గాలు లేవు, ఆత్మ లేదు, పరలోకము లేదు, మోక్షము లేదు. వర్ణాలు, వారి వృత్తులు, వాటివలన కలిగే ఫలాలు కూడా లేవు.

**తాత్పర్యము: ** అగ్నిహోత్రాదులు, యజ్ఞాలు, (ఋగ్, యజుర్, సామ) వేదాలు, యజ్ఞఓపవీతాలు, భస్మలేపనాలు ఇవన్నియు బుద్ధి లేనివారు, మనుషులు కాని వారు బ్రతకలేక, ఇతరులను మూర్ఖులు చేసి బ్రతుకుదెరువు పొందాలనుకొనే బ్రాహ్మలు సృష్టించినవి.

సర్వదర్శన సంగ్రహంలో వీటి ప్రస్తావన ఉన్నది కానీ, సంపూర్ణంగా సూత్రముల ఆనవాలు లేవు.

నాస్తిక దర్శనాలలో చార్వాకం, బౌద్ధం, జైనం వస్తాయి. ఇవి వేదాల ప్రమాణాలను విశ్వసించవు.

## ఇవి కూడా చూడండి
* నాస్తికత్వం
* చార్వాకం
* సర్వదర్శన సంగ్రహం
* ఆస్తికత్వం

## మూలాలు
* ఆర్కైవ్స్ లో సర్వదర్శన సంగ్రహం యొక్క ఆంగ్ల అనువాదం
 

వర్గం:నాస్తికత్వం